
Pius papa XII. de studio sacrarum disciplinarum: De sermone 
quem Beatissimus Pater die 24. VI. 1939. in palatio Vaticano habuit ad 
alumnos theologiae studentes utriusque cleri, disserit autor articuli, sin- 
gulas opiniones, praecepta et monita speciali mentione digna, inculcans. 
I: iuxta mentem B. P. manet S. Thomas Aquinas, Ecclesiae doctor, dux 
et patronus scholarum catholicarum et manebit; explicatur character 
»sapientiae Aquinatis«, qui veritates fidei optime illustrando, solido uni- 
tatis nexu colligendo, declarando, defendendo, errores debellando, inter 
omnes princeps etiam hodie merito aestimatur. II: praecepta Decesso- 
rum B. P. ac monita singillatim scrutando, quaedam pro opportunitate 
conditionum particularium magis evolvit, IfI: valorem practicum discri- 
minis inter disciplinas principales et auxiliares in scholis theologicis 
ovstendit et ubique necessario introducendum demonstrat. IV: Boni ani- 
marum pastores et confessarii eruditi, qui hodie summo desiderio quae - 
runtur, nec gentis Croaticae studiosi efficientur nisi diligenti ac serio 
disciplinarum  theologicarum studio et formatione assidua cordis et 
animae ad exemplar Christi Domini et magni gentium apostoli S. Pauli. 


Prošlo je više od godine dana otkako je Sv. Otac Papa 
Pijo XII. održao govor pitomcima sviju zavoda, sjemeništa i 
kolegija kao bogoslovima što se u Rimu spremaju za svećeničko 
zvanje. Taj je nagovor od velike važnosti ne samo zato jer je 
prva riječ novoga poglavara Kristove Crkve omladini, iz koje 
će se imati formirati elita suradnika u hierarhiji svete Crkve, 
nego napose s razloga, što je njegov sadržaj takove prirode, 
da se nužno nameće kao normativno mišljenje Crkve, kako 
bogoslovskoj omladini, tako i poglavarima koji je odgajaju i 
profesorima koji je poučavaju. Važnost misli iznesenih u tom 
govoru zapazili su svi katolički krugovi po svijetu, pa su o 
njima i progovorili negdje kraće, negdje opširnije' Do sada 
mi nije bilo moguće napose svratiti pažnju čitalaca »Bogo- 

'N. pr. Ephemerides theologicae iovanienses br. 4/1939, str. 


902; Periodica de re morali, canonica. liturgica tom. XXVIII (1939) 
str. 305. Hi 

slovske Smotre« na nj, a smatram da je ona po svom pozivu i 
po svom značenju u našem kulturnom životu zvana upozoriti 
na sve, što je u tom govoru vrijedno upozorenja. Pa kako 
toga nitko drugi još nije učinio, učinit ću ja, iako ponešto 
okasno. 

Spominjem ovdje da je knjižnica »Zvijezda mora« u Hvaru kao 
svoj XI. sveščić izdala u prijevodu kan. Don Jurja Dulčića čitav spo- 
menuti govor“ »Glasnik b.skupija bosanske i srijemske« (Đakovo) 
donio je) prema rimskom časopisu »Osservatore romano« čitav prikaz 
govora iz pera bivšeg profesora i ravnatelja bogoslovskog sjemeništa 
dr. A. Spiletka pod naslovom: >Pouke sv. Oca pape Pija XII. mlađemu 
kleru.« 


'To pokazuje da su i kod nas ljudi zapazili vrijednost ovih 
riječi vrhovnoga poglavara katoličke Crkve; one doista ne 
smiju ostati samo izrečene, nego valja da nađu odjeka kako 
u srcima tako u djelovanju (postupku) onih kojima su namije- 
njene. Radi toga je potrebno napose istaknuti pojedine nagla- 
šene misli sv. Oca, razmotriti ih u svijetlu naših prilika i po- 
treba i razvidjeti, da li kod nas ima štogod što bi prema tim 
smjernicama trebalo upotpuniti, ispraviti, unaprijediti ili do- 
tjerati. 

1. »Značajke Akvinčeve mudrosti« 


Pozivom na konstituciju »Deus scientiarum Dominus« 
ističe sv. Otac kao prvu i najvažniju stvar propis Crkvenoga 
Zakonika" koji traži da se profesori u naučavanju filozofije i 
bogoslovlja drže sv. Tome Akvinskoga. Ovo »drže« možda je 
hrvatski rečeno preslaba riječ za ono, što kanon veli kad la- 
tinski kaže »omnino pertractent ad Angelici Doctoris 
rationem, doctrinam et principia«. Ne mislim da će značiti 
»držati se« Akvinca spomenuti ga možda po kojiput, nego će 
pravi smisao izraza pertractare biti: razvijati, raspravljati, iz- 
voditi sjajnu njegovu nauku; uz nju »svim silama prionuti« i 
nju »rado prigrliti«. 

* Govor sv. Oca pape Pija XII. klericima svega svijeta, preveo 
Don Juraj Dulčić, kanonik, Hvar 1939, 16%, str. 16; tisak Nadbiskupske 
Tiskare Zagreb. 

* Glasnik god. LXVIII (1940) br. 19, str. 153. 

“ Acta Apost. Sedis, god. XXIII. (1931), str. 241—262; BS, XIX 
(1931), str. 353. 

* C. Z. kan. 1366. S. 2. >Philosophiae rationalis ac theologiae studia 
et alumnorum in his dsciplinis institutionem professores omnino per- 


tractent ad Angelici doctoris rationem doctrinam et principia, eaque 
sancte teneant,« 

Ne smije se pustiti s vida ni riječ »omnino pertrac- 
tent«: na svaki način, bez izgovora, bez izmotavanja imaju pro- 
fesori »umom produpsti tu nauku« i tako je predavati bogo- 
slovima. Ako se svaka pojedina ovdje naglašena riječ uzme u 
svom prirodnom, neposrednom značenju i važenju, onda po- 
staje prilično jasno, da na bogoslovskim učilištima, kakovagod 
karaktera ta učilišta bila, ne bi smjelo biti profesora, koji dje- 
lomično ne crpe materijal za svoja predavanja iz djelA sv. 
Tome. Za filozofiju je to očigledno i tu prema suvremenom 
stanju i orijentaciji kršćanske filozofije, nema osobitih pote- 
škoća. Neoskolastika je kraj svega svoga zamjerno opsežnoga 
i važnoga posla s modernom filozofijom izjašnjavanja, isprav- 
ljanja, obrane i utvrđivanja, ostala u tijesnom dodiru s nače- 
lima i naukom Anđeoskog naučitelja. O tome se mjerodavno 
izjavio prof. dr. S. Zimmermann* kad je napisao: 

»Sv. Toma je — i u tome je baš njegovo značenje — postavio u 
prvom redu solidne teoretske temelje za svu filozofiju.« (str. 263). »To- 
mina filozofija znači s.stematsku sintezu spekulativnog duha s teo- 
loškom idejom kršćanstva. Sve ono što čovjek saznanjem svojim pro- 
nikne ili umovanjem dohvati na putu do objavom postavljenog vrhu- 
naravnog životnog cilja: to je sadržaj i najdublji smisao 'Tomine filo- 
zofije. S ove točke gledišta tek postaje Toma shvatljiv u harmoničkoj 
cjelini genijalnog muslioca.« (str. 264). Toma Akvinski je neuporediv 
sistematičar, sintetički duh, koji s mirnim i jasn.m gledanjem obuhvata 
i idejno razdaleka područja ujedinjuje do najvišega uspona duha ljud- 
skoga« (str. 266). »Sad nam tek postaje potpuno shvatljivo stajalište 
Crkve prema Tomi Akvinskom. Što se većma u životu Crkve kultivira 
nauka, u takovom razdoblju dolazi do vidnijega izražaja i kult naj- 
većega Njezinog umnika. Budući da je sama ideologija kršćanstva po 
fundamentalnim svojim prem.sama organički povezana s filozofijom sv. 
Tome, sasvim je logički, da Crkva usvaja ovu filozofiju i da je izlaže 
kao svoju nauku za sve one, koji usvajaju Njezinu religijsku nauku. 
Zato se od god. 1879. s encikikom Lava XIII. »Aeterni patris« ne samo 
ponovno zaveo studij sv. Tome u katoličke škole, nego je tomistička 
filozofija obnovljenom snagom stupila u novi perijod skolastičke hi- 
storije.« (str. 266). 

S obzirom na izvode zastupnika skotizma i tomizma u 
posljednje vrijeme i očito zaoštravanje suprotnosti u shvaćanju 
važnosti tih dviju katoličkih škola, na mjestu je ovih nekoliko 
jasno formuliranih tvrdnja o činjenici, da je sv. Toma u pot- 
punom smislu riječi učitelj koga Crkva suvremenom bogoslov- 


* Bogoslovska Smotra, god. XIV. (1926): Filozofijska ideologija Tome 
Akvinškoga, str. 261. 


skom naraštaju predstavlja kao »svoga najvećega 
umnika« da ona »usvaja njegovu filozofiju i 
da je sizlažekaosvojunauku« 

Kao značajke Akvinčeve mudrosti, uostalom već toliko 
puta naglašene s najmjerodavnijega mjesta, i ovaj puta ih sv. 
Otac ponavlja, svima stavlja pred oči i ističe da Tomina nauka: 
&) »osvjetljuje živom svjetlošću istine pristupačne čovje- 
čjemu umu« kao nitko do njega. Ne znači to da i kod drugih 
naučitelja nema primjera živog i zornog osvjetljenja kršćan- 
skih istina; ono će se nekomu svidjeti i u danoj mu zgodi 
veoma koristiti; ali kod sv. Tome je to značajka za sa v njegov 
intelektualni rad uopće. 

b) »povezuje ih divno podesnim i jakim vezama jedin+ 
stva«, organički spaja, sistematski sređuje. Istina, i kod drugih 
se nalazi veoma uspjelih sinteza; ali kod Tome je i to značajka 
čitava rada. Genijalni se mislilac odlikuje kao ni jedan među 
sebi ravnima sposobnošću za ostvarenjem harmonične cjeline 
kršćanskih istina, 

c) »razjašnjuje članke vjere«. Možda je on za naše 
suvremeno shvaćanje, kako je i prirodno, ovdje ondje manje 
privlačiv, negdje zastario, negdje čak pošao putem, kojim mi 
nakon novih iskustava tolikih stoljeća naučnog i kulturnog 
napretka sigurno ne trebamo ići. Ali ono što je do njega bilo 
i što se do njegova vremena naukom zvalo i smatralo, sve je 
to kritičkim svojim genijalnim umom primio, prelomio i po- 
znijim naraštajima prikazao u formi, koja se i danas može tak- 
miti s komentarima kojega modernoga mislioca. Napose duboke 
istine kršćanstva, metafizičke osnove bitka i bivovanja, poj- 
mova svrhunaravnoga, tako je razjasnio, toliko približio ljud- 
skom shvaćanju, da nam je i danas najsigurnijim izvorom te 
vrsti znanja. 

d) »brani članke vjere«. Ne smetnimo s uma da je po 
sudu sv. Oca Anđeoski naučitelj i najbolji branič naših vjerskih 
istina. Uvažimo da to Poglavar Crkve govori — doskora će 
biti — sedam stoljeća nakon Tomine smrti. Kad se službem 
predstavnik Crkve danas poziva na argumentaciju sv. Tome i 
kad je preporučuje za doba toliko danas ugroženoga kršćan-, 
skoga vjerovanja i krkšćanskoga života uopće, možete li sebi 
zamisliti veće odlike i veće preporuke za studij djel4 sv. Tome, 
nego što je ova? 

e)»uspješnoodbijaipobjedonosno pobija 
temeljne zablude svih vremena«. Ovo također valja uzeti u 
obzir i napose istaći poradi onih, koji misle da je s modernim 
našim vremenom, naprednim u tehnici i civilizaciji, prišla k 
nama također i jača duhovna kultura, viši jedan stepen umne 
prosvjećenosti i duševne jakosti. Nažalost, baš obratno je istina! 
Širi je krug vjernika u ono doba znao svoje temeljne vjerske 
zasade bolje obraniti protiv napadaja protivnika, nego što to 
znaju ljudi našega doba. Na vjerskom je polju neznanje danas 
nevjerojatno veliko — čak i u najprimitivnijim' pitanjima. U 
Pitanjima pak što se dotiču teških dogmatskih istina osnovnih 
kršćanskih problema, a predstavljaju neku upućenost u viši 
stupanj duševnoga života — teško bi razočaranje doživio tko 
bi malo izbližega o tom poveo računa. Sva nas je naša moderna 
naprednost samo približila barbarstvu, klanju i razaranju, ali 
nas u duhovnom pogledu nije održala ni na onoj istoj razini 
s vremenom Tominoga vijeka. 


Iznijevši te značajke nauke sv. Tome izrazuje Pijo XII. 
želju, da tu »sjajnu nauku rado prigrle i umno prodube« mladi 
studenti sv. bogoslovlja. Nije on u toj svojoj želji nipošto pre- 
tjerani tomista, nikakav stranački zagrijani propagator, jer 
želi da se prigrli sve ono, što na tu nauku (sv. Tome) očito 
spada i što se u njoj drži punim razlogom za naročito." Otud 
je jasno da ima stvari, koje se pripisuju nauci sv. Tome a ne 
spadaju na nju, jednako kao i stvari koje se u Tominoj nauci 
(u njegovim djelima) ne imaju smatrati kao dijelovi naročite 
pažnje vrijedni. Ima dakle dijelova koje će pojedinac moći 
mirne duše propustiti, bez uštrba po Tominu nauku. Kažimo 
i više: neke će s obzirom na napredak u prirodnim znanostima 
i.morati propustiti. Ali ono što posve sigurno spada na Tominu 
nauku i s čim je taj prvak škole kao svojim naročitim oružjem 
osvojio pobjedu nad svima koji su se istim poslom bavili, to će 


" »quidquid ad eam manifesto pertinet et tuta ratione ut praecipuum 


in ea habeatur«, AS, XXXI (1930), str. 246. Prijevod kan. J. Dulčića 
ima još riječ >i stalno«, (certum), dakle ovako: »što se u njoj drži 
punim razlogom za naročito i stalno.« U originalu međutim, kako je 
otštampan u službenom listu (AAS), nema ove riječi. Mnogo je toga u 
nauci sv. Tome »certum«, pa ipak nije praecipuum.« A nije želja Pija 
XIL, da se ljudi zagrijavaju za sve što je sigurno u nauci sv. Tome, 
nego samo za sve što je u njemu glavno i što ga čini vrijednim ovoga 
i ovolikoga: isticanja, koje ima značaj otvorena naređenja. 

biti teško propustiti, zanemariti ili čak otvoreno zabaciti, a da 
se taj i takav učitelj ne ogriješi o unutarnu dužnu poslušnost 
naredbama i propisima svoga vrhovnog crkvenog poglavara. 
Nema sumnje da takovih učitelja imade i danas; da mno- 
gima ova riječ Pija XII. dolazi kao neželjeni grom u njihovo 
zdanje; tek oni toga, dakako, ne smiju i ne će glasno reći, već 
će ovako jasne i nedvoumne riječi nastojati kao i do sada na 
sve moguće načine natezati i tumačiti: što bi se moglo pod- 
razumjeti ovdje što ondje, samo da izbjegnu dojmu koji je očit, 
jasan, silan, stvaran. Međutim se pisanju ljudi, koji imaju 
pred očima druge idealne veličine nego što ih ima Pijo XII. i 
njegovi predšastnici, ne smije pokloniti vjera, niti se smije bo- 
goslovska nauka povesti za njima. Bilo bi to barem neoprezno 
i neuputno, jer bi značilo odalečivanje dd jasnih smjernica koje 
sv. Stolica daje bogoslovskoj nauci. 


2. Propisi predšastnika i opomene 


Propise svojih predšastnika, veli Pijo XII., obnavljam, a 
njihove opomene usvajam i ponovno vam in podastirem. 
Vrijedno je zabilježiti te opomene, jer smo o propisu govorili 
u prvoj točki. Opomene su i te kako suvremene; one pogađaju 
čavao u glavu s jedne i s druge strane, gdjegod ima ljudi što 
pretjeruju. Iz opomena vidimo da ih se nalazilo ne samo u staro 
doba, nego i u vrijeme otkako su pape s Leonom XIII. stali 
naglašavati povratak k Tomi. Jedni su u zanosu za pripadnika 
svoga reda vidjeli u tom pohvalnom i propisnom stavu sv. 
Stolice apodiktičnost i odobrenje s najviše strane svake i ne- 
setne zasade u djelima sv. Tome; drugi su iz činjenice, da su 
se i prijašnji vrhovni poglavari Crkve uvijek izražavali uz po- 
trebne rezerve, mislili da im je slobodno i danas iznositi ono 
što je sv: Toma nekada nestručno pisao o biološkim, astronom- 
skim, geološkim i sl. pitanjima, pa da pokažu i dokažu, kako 
se svi ti propisi papa o nauci i načelima sv. Tome imaju svesti 
na minimum, taman da mu se tek ime ne zatare. Takovih je 
uvijek bilo ranije, a ima i danas; rod njihov ne će izumrijeti, 
makar se oni kleli i preklinjali da se bore za čistu istinu i ništa 
drugo nego za istinu. Ljudi prikrajaju i istinu prema svojim 
strastvenim osjećajima za nešto što nazivaju samo svojim. 
Stara psihološka igra koja vara i starije, a ne samo mlađe. 

Iznosimo ovdje opomene i svraćamo pažnju čitatelja 
na njih: 

a) »Pretresajte slobodno ono, o čemu običavaju 
raspravljati znameniti tumačitelji anđeoskog Naučitelja.« Nije 
svaka Tomina riječ kao riječ sv. Pisma; smrtni je čovjek gle- 
dao probleme ljudskim okom, pa je ponegdje bio jasniji, negdje 
nejasniji. O pojedinostima nisu svi tumačitelji Tominih djela 
na čistu, pa je slobodno tražiti što je ispravno. 

b)»primijenitestarumudrostnovimizna- 
šašćima znanosti«, pa popravljajte ono ako su što ti 
stari majstori, među njima i Toma, pogrješno napisali. Osta- 
vite to, pa prihvatite što je novom naučnom metodom izneseno 
kao nepobitni naučni rezultat, Ali ne zaboravite da i kod novih 
iznašašća ne napuštate stare solidne nauke, niti da za volju 
novine zapadnete u precjenjivanje novoga, na uštrb objektivne 
istine. Tako su zastranili mnogi u filozofiji prirode i našli se 
na čisto materijalističkom tlu. 

€)»Upotrebitenova pomagala (iz povijesti) za 
bolje razumijevanje Akvinčevih knjiga«. Da- 
kle: s novim metodičkim postupkom pristupite k starim izvo- 
rima! Za bolje razumijevanje Akvinčevih knjiga! Ponavljam: 
Akvinčevih knjiga! To znači: djela sv. Tome! Nije 
rečeno da se nema pristupiti kniigama drug'h autora, ali je 
naglašeno, da se poslu oko boljega razumijevanja Akvinče- 
vih knjiga ima pristupiti! Ne smijemo zatvarati očiju, iz- 
micati jasnim direktivama. Ostanimo lojalni i izvršimo ovu opo- 
menu do kraja! 

Ne će biti u duhu propisa sv. Stolice ako bogoslov završi 
svoje bogoslovske studije, a da nije ni vidio Summe sv. Tome, 
a kamo li da je koji dio iz nje proučio. 

d) »ne postavljajte se za učitelje u Crkvi, 
niti tražite jedni od drugih više, nego što od svih zahtijeva 
svačija učiteljica i majka Crkva«." To vrijedi napose za one 
koji bi rada vidjeli u jednom jedinstvenom mišljenju sve ljude 
od »svetih nauka« i koji bi, intransigentni kako jesu, najradije 
onemogućili svako daljnje takmičenje. Ali jednako to vrijedi 
i za one, koji svoje mišljenje o izvjesnoj slobodi raspravljanja, 
kako je i poglavari Crkve mudro napominju, smatraju jedino 


* Benedikt XV., AAS, 1914 str. 576; Pijo XL, AAS, 1923, str. 324. 

mjerodavnim; ne poznaju prilagođivanja, ne nastoje proniknuti 
u tuđu misao nego tjeraju svojim pravcem do iznemoglosti! 
A ipak su evo propisi i opomene crkvenih poglavara tako jasne, 
toliko mnogobrojne i tako česte, da danas izgleda suvišno neko 
beskonačno raspravljanje o tom što Crkva traži. Pogotovo 
možemo smatrati ovu napomenu umjesnom, jer slijedeća glusi: 
i €) »ne podržavajte uzaludne rasprave«. 
Dobro nam je svima znano, da se javnim, dugim, polemičkim 
nastupima rijetko služi istini, a još rjeđe ljubavi. Nakon upo- 
zorenja sa strane sv. Stolice smatramo dužnošću da stranice 
našega časopisa budu isključivo posvećene pozitivnom i ko- 
visnom. radu u unapređenju bogoslovske nauke. Tko želi 
ispravno shvatiti i uvažiti ovu opomenu sv. Oca, ne će se za- 
kvačiti. za tobožnju korist: da se kod iznošenja i pretresanja 
pojedinosti iz povijesti bolje uočuje suština problema i u či- 
stije svijetlo stavljaju i ljudi i činjenice. Ima u tom nešto 
istine, tek bi se cilj pisca morao izdići iznad jednostranog gle- 
danja problema; imala bi mu lebdjeti pred duševnim okom 
objektivna zasada, vrijedna polemike. Ako li mu je cilj s mu- 
kom. nategnuta teza, sva će polemika ostati bezuspješnom. 
Treba ih dakle izbjegavati, koliko je samo moguće; svakomu 
dosta jasno govori spomenuta opomena Pija XII. 
/ 2 »čuvajte se suvišnih škodnih promjena, 
koje .lako: pokvare suštinu istine«. Drugim riječima: govorite 
uvijek jasno i odmjereno, čistim pojmovima, bistrim pogledom! 
U mutnome se lovi — vrijedilo-bi i ovdje. Mutni su bili govori 
* modernista, mutni su i govori onih, koji bi upogled suvre- 
menih poteškoća u svijetu i u Crkvi, htjeli isto što su pokuša- 
vali i njihovi predšastnici: pomoći Crkvi na način, koji ona ne 
usvaja kao svoj. Posljedica je da se zapletu i izgube. Ne mi- 
slite, da-se to ne događa i u naše doba. Nije uzrok pomanjkanje 
dobre volje niti pomanjkanje ljubavi za Crkvu; uzrok je samo 
pomanjkanje poslušnosti u nekim na oko malim stvarima. Tko 
misli da će u duhu moderne nauke naći bolji način govora, 
nego što ga je u temeljnim pitanjima obrane vjerskih 
istina našao sv. Toma, možda se vara! Izlaže se na put, da se 
splete i posrne, po nesreći i propadne. Tomin se govor dade: 
zaodjeti.u moderno ruho, duh njegove argumentacije u: formu: 
što odgovara modernom vremenu. Ne će iz toga nastati rugoba 

nego snažno oružje, koje će i dandanas imati isto onakav us- 
bjeh kakav je imalo u 13. vijeku. : 

I kod drugih će se velikih učitelja škole naći govoadkoju 
mogu jednako. vrijediti u borbi za obranu: vjerskih istina: -Ali 
papa nas upućuje baš na Tomu! On želi da za obučavanje naših 
bogoslova ne tražimo drugih učitelja, kojima nitko ne odriče 
vrijednosti; pape nas počevši od Leona XIII. neprestano: na- 
vraćaju na Tomu. Drugo je nešto, dakako, studij u čisto naučne 
svrhe, ono što Pijo XII. u ovom pismu naziva »natjecanje u 
traženju i širenju istine«. Nikomu ne pada na um, da bi kato- 
lički bogoslovi u tom poslu bili spriječeni, Baš obratno: sv. se 
Otac nada da će odavde »biti obilatih plodova za nauku«. 

Još na jedno treba ovdje upozoriti: »dvosmisleni oblik« i 
»suvišne i škodljive varijacije« o kojima na ovom mjestu go- 
vori »Osservatore Romano«" ne odnose se samo na dogmatsko- 
moralno učenje kršćanskih istina, nego i na svu ostalu nauku 
koju Crkva pruža vjernicima, dakle: na liturgiku i na socijolo- 
giju jednako kao na mistiku, umjetnost, propovijedanje riječi 
Božje i dr. Svuda čista crkvena nauka, tijesno oslonjena na 
sensum Ecclesiae, a ne na sensum proprium kakova mističkog 
ili liturgičkog propagatora. 


3. Glavne i posebne (sporedne) nauke 


Na ovu razliku, što je vrlo uočljivo ističe »mudra konsti- 
tucija Deus scientiarum Dominus« valja da po riječi Pija XII. 
strogo paze profesori pri poučavanju i ispitivanju. Zašto je tu 
stvar papa smatrao potrebnim napose spomenuti? Vjerojatno 
s razloga, što ima profesora koji se u svom specijalnom studiju 
zagrijavaju za povjesne detalje, neko utvrđenje imena ili go- 
dine (koje može imati svoju relativno visoku vrijednost), ali su 
tim specijalizovanim duhom toliko napunjeni i natrunjeni, da“ 
svoje slušače smatraju nesposobnima za struku, ako se i oni 
sami ne oduševljavaju za te pojedinosti. Gdje nas ima takovih, 
valja nam se popraviti na korist onih za koje živimo i radimo, 
a po njima i na korist sv. Crkve. U naše je doba ušlo u 'modđu 
specijalizovanje pojedinih naučnih grana — i u teologiji — 
& s tim i preveliko opterećenje slušača bogoslovlja. Tko trpi“ 
* Glasnik .n. mj. str. 154. . Ž ia MARE 

kod toga? Glavne bogoslovske struke! Razumliivo: 
ako se preveliki broj sati dodijeli na sporedne predmete i od 
slušača traži da ih marljivo polaze i da ispite polažu 
iz njih, pa ako se na ispitima traži znanje s istom strogošću 
kao da je predmet po važnosti i vrijednosti ravan dosmatici ili 
crkvenom pravu, onda to ne bi bio postupak u duhu govora 
pape Pija XII. Ne smiju dakle sporedne struke (crkvena glazba, 
crkvena umjetnost, socijologija, staroslavenski jezik i: litera- 
tura, retorika i homiletika, ascetika i mistika, pastoralna me- 
dicina, uvod i povijest filozofije, starozavjetna i kršćanska 
arheologija i dr.) uzimati bogoslovima ni mnogo vremena 
ni mnogo truda; pogotovo pak ne smiju biti »ni u naj- 
manjoj mjerina uštrb glavnih nauka«. Potrebno 
je dakle da profesorski zborovi pojedinih učilišta ispitaju situa- 
ciju na svojim zavodima i da prigledaju, nemaju li možda u 
svojoj kući da štogod poprave s obzirom na ovu jasnu riječ i 
mjerodavnu direktivu? Nije to briga samo profesorskih zbo- 
rova, nego — dakako prvenstveno — vrhovnih poglavara sje- 
meništa i bogoslovija, biskupa. 

Sv. Otac kaže da ovo »valja provesti i to potpuno, 
ako dosada nije bilo učinjeno!« Stvarno dakle ne će biti dosta 
da je negdje na papiru provedena ova dioba između glavnih 1 
sporednih predmeta, nego ona ima biti provedena u praksi, u 
programu i provođenju programa, Ako se to doista učini, ne 
će se dogoditi, da možda bogoslovi izlaze spremniji kao muzi- 
čari, socijolozi, govornici, deklamatori i kozeri, nego kao do- 
gmatičari, kanoniste, apologete i moraliste, 

Kad već govorimo o toj stvari, neka bude rečeno, da se 
katkada čuje: kako su stara naša sjemeništa zajedno s bogo- 
slovskim fakultetom davala spremnije i učenije bogoslove, 
nego što ih daju današnji bogoslovski instituti. Ako je tome 
tako, na čemu je krivnja? Neka se nitko ne uvrijedi, ako ka- 
žem da je dobar dio krivnje na samim profesorima, ali da je 
isto tako jedan dio krivnje na poglavarima sjemeništa. U de- 
talje, naravski, ne želim ulaziti, niti imam na umu ikoga na- 
pose okriviti; ali se usuđujem reći da nam svima valja ispitati 
savjest povodom ovoga govora sv. Oca i brižno provesti ono 
što se traži. Ne recite, da je razlog činjenici koju sam naveo 
u tomu, što nam srednja škola kroz ovo dvadeset godina nije 

valjala. Znam ja to i dijelim s vama isto mišljenje; ali u ovoj 
stvari o kojoj razgovaramo nijesu glavno intelek- 
tualne, nego moralne sposobnosti. Nije naša su- 
vremena omladina manje talentirana od nas, ali je ona više 
zanesena duhom športa duhom »budućnosti. koia se razpla- 
suje kultura čisto zemaljskih stvari«. S tom činjenicom treba 
računati, a taj obračun spada prvenstveno u sjemenište, gdje 
se formira duh bogoslova. 

Napokon treba bogoslovima unijeti u pamet i ovu riječ 
sv. Oca: »blago znanja što ga tijekom vaših nauka skupljate 
nema samo svrhu da dobro odgovorite na ispitima«, nego ono 
ima svrhu »da uobliči vašedušeitajoblikdani- 
kada neiščezne, negodatrajnim ostane...« 

* 

Druga je važna napomena što je sv. Otac čini glede nekih 
bogoslovskih disciplina. Spomenimo i to, jer je veoma umjesno. 
Napose ističe: »Prionite pobožnom revnošću uz nauk moral- 
nog bogoslovlja i kanonskog prava«. Tomu ne 
treba komentara; nije samo moral, nego je i kan. pravo »upra- 
vljeno na spas duša, te svim svojim pravilima i zakonima ide 
poglavito za tim da ljudi žive i umiru posvećeni milošću Bo- 
žjom.« 

Zatim ističe crkvenu povijest. Neka pouka »bude 
usmjerena u dokazivanje djelatnosti crkvenoga života« a ne 
toliko u smjeru kritičkog - naučnog ispitivanja data i doku- 
menata. Dakle: život Crkve kao učiteljice, majke, odgojiteljice; 
njezina djelatnost, žrtve, borbe i stradanja — sve kao dokaz 
božanskog osnutka i vrhunaravnog poslanja. To će za nju uz- 
buditi ljubav, razgrijati srca, potaknuti na žrtve — i biti naj- 
bolja njezina apologija u ovo čemerno doba. Napokon S v, Pi- 
smo, napose Novi Zavjet: »crpite iz nepresušivih vrela svetih 
kniiga, osobito Novoga Zavjeta, pravi duh Isukrsta i apo- 
stola...« 

Svi kojih se tiče odgoj svećeničkog podmlatka imaju u 
ovim napomenama sv. Oca dane smjernice za intelektualni i 
moralni odgoj te omladine. Pošto im je doista stalo da svojoj 
dužnosti na svojim odgovornim mjestima potpuno odgovore, 
oni će, gdjegod se nalazili, imati mogućnost da ove želje vrhov- 
nog poglavara Crkve u život privedu. Pretpostavljam, e je 

samo po sebi jasno da im je stalo; jer ako bi nekomu odgoji- 
telju ili nastavniku negdje bilo više do trgovine, prodaje ze- 
mljišta, kupovanja kuća, izdavanja i uređivanja novina, poli+ 
tičkih događaja, demonstracija, imenovanja u crkvenoj hije+ 
rarhiji i sl. nego do ispravne duhovne formacije svojih pito- 
maca, onda, dakako, ni rezultati takova »rada« ne bi mogli Bi 
na uhar Crkve i njezina napretka. 


4. »Dobri pastiri i učeni ispovjednici...« 


»Dobro upamtite — nastavlja Pijo XII. — da vjernici 
sada vrlo željno traže dobre pastire i učene ispovjednike«. Sve 
što je glede nauka rekao, smjeralo je na to da i njima i nama' 
dozove u pamet, kako je solidno znanje jedan od bitnih uvjeta 
za suvremenu ispravnu formaciju klera. Uvijek je.to bilo tako, 
ako i ne uvijek u istom stupnju, ali danas je napose važno i 
potrebno. Ne treba to istom dokazivati, pa valjda ni onima, 
koji negdje bez završenih ispita prekapaju po vinogradu Go- 
spodnjem. Neznanje, istina, nekad ispričava od krivnje; ali u 
ovoj stvari je drugo pitanje: da li njima može doista biti n e- 
poznata stroga dužnost intelektualne spreme za. visoki poziv 
koji vrše? Nitko im, jamačno, ne će priznati opravdanim toga 
i takova neznanja, pa će s toga za nj Bogu odgovarati, ukoliko 
je ono svojevoljno pripušteno i podržavano.“ Neka ih zato 
barem riječ. vrhovnog crkvenog poglavara trgne iz nehaja i 
nebrige, da se pripravno stvrstaju pod zastavu izgrađenih Kri- 
stovih bojovnika. »Učenim ispovjednikom« ne može 
postati onaj, koji nije proučio moralne i pastoralne teologije, 
a na temelju brižno usvojene dogmatike i sv. Pisma. A »do- 
brim će pastirom« postati tek ako sebi prisvoji one kre- 
posti, što ih sv. Otac u drugom dijelu ovoga svoga nagovora 
ističe. Molitva i žrtva — svećenikov su štit, njegov put kroz 
život! Ljubav — njegova staza koja vodi k uspjesima i sreći! 
I to.ne samo ljubav na riječi, ona koja zveči kao praporac, 
nego djelotvorna ljubav koja dijeli s vjernicima svako 
dobro i zlo. Kršćanska je karitas danas mjerilo, koliko je Kri- 
'.. 7 Nije loše potsjetiti ina riječi sv. Alfonsa: »Affirmo in statu 


damnationis esse eum confessarivm qui sine sufficienti scientia ad 
confessiones. excipiendas sese exponit.« Praxis confessarii,.m.-18.: , < 

stova duha doista u Njegovoj Crkvi. Sve drugo postaje lako 
pusta parada, obrtnički formalizam. 

Za uzor mladim levitima stavlja Pijo XII. svetoga Pavla 
apostola. Nastavlja zatim: »>neka vam ne bude ništa 
važnije od učenja bogoslovlja, bilo biblijsko pozitivnoga bilo 
spekulativnoga«. Ništa važnije: dakle ni glazba, ni pjevanje 
pjesama, ni lijepa knjiga, ni socijalni tečajevi, ni litomontaža, 
ni liturgijski pokret, ni interes za nogomet, ni domaća ni strana 
politika i sl. Sve to upotpunjuje naobrazbu, može čak da za- 
uzme čitava čovjeka, ali bogoslova istom onda, kad je svojoj 
svećeničkoj službi i pozivu položio solidne temelje studijem 
osnovnih bogoslovskih predmeta. 

U našemu su hrvatskom narodnom životu ljudi iz klera 
imali uvijek važnu riječ. Sve do u naše dane, na svim poljima 
narodno-kulturnog života. Nisu toga uvaženja stekli samo zato, 
jer su nosili kolar i crnu halju i pripadali svećeničkom staležu, 
nego zato, jer su bili ljudi solidna znanja, izgrađeni pojedinci 
s pogledima u život kakove može samo dati solidan i ozbiljan 
studij »svetih znanosti«. Nitko ne može poreći blagotvornost 
toga sudjelovanja i utjecaja koji su vodili Dobrila, Pavlinović, 
Martić, Buntić, Gajdek, Mesić, Ožegović, Stadler i dr., da među 
starije ne zalazimo. A nitko osim protivnika vjere i Crkve, 
ne će poreći, da je za napredan i kulturan narodni život baš 
poželjan upliv i što jači razgranjeni rad klera, što intenzivniji 
njegov zahvat u psihu vjernika: da tako postanu ne samo kr- 
šćani po Božjoj namisli i propisima sv. Crkve, nego i ljudi 
koji znaju ne samo govoriti za dom i rod svoj, nego trpjeti i 
žrtve prinositi. . 
..“-Prazna glava i pusto srce svećenika — nikada se ne če 
domoći toga upliva. Nemo dat quod non habet. U da- 
našnje vrijeme, kad se toliki otimaju o dušu naroda, naša je 
dužnost izgraditi u svećeničkom staležu najsnažniju obrambenu 
falangu, koja će tu dušu sačuvati za Boga i Hrvatsku! 


ANTROPOTEIZAM KAO »NOVA VJERA 
U BOGA«. 


Dr. Vilim Keilbach. 


SUMMARIUM. 


E. Bergmann vertritt eine in Form und Inhalt recht merkwirdige 
Gotteslehre, die einen neuen Gottesglauben begriinde, einer Gottesglau- 
ben, in dem Gott nicht als Ursache, sondern nur noch als Folge der 
Weltentwicklung und als ein vom Menschen geschaffenes iibermenschli- 
ches Vollkommenheitsideal autgefasst w:rd. Nach mannigfacher Kritik 
am  Theismus, Pantheismus und Gottesidealismus bzw. Gottesfiktio- 
nismus versucht B. einen >»personal-anthropologischen«  Gottesbeweis 
uls gleichsam neuen und einzig-mčglichen Beweis aufzustellen. Der 
Beweis, der den Standpunkt des Anthropotheismus bzw. Psychotheis- 
rus ergebe, lautet kurz so: Personalitit gehčrt wesentlich zum Begriff 
Gott; nun erscheint aber Personalitit nur im hohen Geistwesen Mensch; 
also ist der »Schluss berechtigt, dass Gott nirgends sonst in der Welt 
real auftritt bzw. seinen Ort haben kann als im Menschengeist«. B. 
verkennt den Immanenzcharakter des theistisch-christlichen Gottesbe- 
griffs, stitzt sich auf die angebliche Unerschaffenheit und Unerschaff- 
barkeit (Ewigkeit) der Welt, fasst das Geistwirkliche unrichtig a]s 
»natirliche Geburt und Ausbliite des Weltwirklichen«, beruft sich auf 
einen ungenauen Personbegriff und gibt jeden Gottesglauben, der 
einen irgendwie verstandlichen und denkbaren Sinn haben kčnnte, 
volistindig auf. 


U novijoj literaturi filozofije religije nailazimo na poku- 
šaj novog načina opravdavanja religije i Boga. Taj je pokušaj 
već i zato vrlo zanimljiv, što bi nas imao voditi do »nove vjere 
u Boga«, zapravo do vjere u Boga bez pravoga Boga, to jest do 
religije, koja se u svom rječniku svijesno služi »Bogom«, dok 
izričito niječe njegovu stvarnu opstojnost. Za filozofsko oprav- 
danje takve religije zalaže se E. Bergmann u djelu »Die 
Geburt des Gottes Mensch, Eine Philosophie der Religion und 
der Religionen, Band I: Begriff und Wesen der Religion« (Leip- 
zig 1939). Svoju nauku naziva antropoteizmom, a svoj novi do- 
kaz božanstva personalno-antropološkim dokazom, 

Nekoliko biografskih podataka, — Bergmann se rodio 7. kolovoza 
1881. u mjestu Golditz u Saskoj kao sin protestantskog nadžupnika. U 
Leipzigu i Berlinu studirao je filozofiju i germanistiku, 1905. položio 
je doktorat s disertacijom »Die ethischen Probleme in den Jugend- 
schriften der Jungdeutschen« u Leipzgu, gdje se 1910. habilitirao s 
radnjom >Die Begriindung der deutschen Asthetik«, te 1916. kao pro- 
fesor počeo predavati povijest novije filozofije. Isprva je trebao stu- 
dirati teologiju, ali je pod utjecajem Nietzschea i Haeckela poslije velike 
borbe sa članovima svoje obitelji i rodbine napustio ne samo taj plan, 
nego i kršćansku vjeru uopće. — Kratak životopis E. Bergmanna na- 
pisao je K. H. Hunsche pod naslovom »Ernst Bergmann, Sein Leben 
und sein Werk« (Breslau 1936) s popisom svih Bergmannovih radova 
do 1936. Pisac se doduše poziva na lično poznanstvo i prijateljstvo s 
Bergmannom te spomunje, da je imao uvid i u neobjelodanjene ruko- 
pise, ali je za ispravno ocjenjivanje ovog životopisa i prikaza ipak 
vrijedno znati, da te veze datiraju tek od konca 1933. godine, kad je 
Hunsche kao student teologije prvi put bio upozoren na Bergmanna 
te odlučio, da će kod njega posjećivati seminarske vježbe. — Napo- 
minjem ukratko, da su dva veća djela E. Bergmanna došla na indeks 
zabranjenih knjiga Katoličke Crkve, i to >Due Deutsche National- 
kirche« (Breslau 1932, drugo nepromijenjeno izdanje 1934) 1934. godine, 
a »Die Natirliche Geistlehre« (Stuttgart 1937) 1937. godine. 


Osnovna problematika. 


Ne ulazeći ovdje u kritičku analizu Bergmannove metode, 
kojom se želim opširnije baviti u vezi s psihološkom proble- 
matikom njegovog djela, uočujem samo metafizički 
aspekt »nove vjere u Boga«. 

Pitanje o Bogu kao predmetu religije ima za Bergmanna 
strogo uzevši samo psihološki smisao, ma da ono po shvaćanju 
samog Bergmanna spada u religioznu metafiziku. Ne treba 
pitati, da li Bog uistinu ili stvarno egzistira. Niti treba pitati, 
zašto je Bog stvorio svijet. Problem Boga ima psihološki značaj 
i psihološko značenje: zašto i na koji način ima čovjek pojam 
Boga? A u vezi s tim: zašto je čovjek stvorio pojam Boga? 
Evo, kako na to pitanje odgovara Bergmann, 

Da nema čovjeka, njegovog znanja, njegove bijede i nje- 
gove čežnje, ne bi ni bilo »Boga«. Pojam Boga je svagdje u 
čovječanstvu psihomorfan i antropomorfan, a naša zadaća mora 
biti, da pronađemo one psihičke motive, koji upravo sile čo- 
vjeka, da u svojoj svijesti oblikuje pojam Boga. Ti su motivi 
različni: logički, etički, estetski, teoretski i čisto religiozni. Na 
njima se osnivaju različni dokazi za egzistenciju Božju, dokazi, 

Koji imaju tu zajedničku pogrešku, da pri stvaranju pojma o 
Bogu gube iz vida subjektivnost tog našeg stvaranja te afirmi- 
raju Boga kao objektivnu stvarnost, Prije se reklo, da je svijet 
sjena Božja (mundus umbra Dei)... Po današnjem, novom i 
ispravnom shvaćanju treba reći, da je Bog sjena čovječjeg duha 
(Deus umbra mentis). I jer je pojam Boga djelo ljudskog duha, 
zato ga duh ljudski može od vremena do vremena ispravljati 
ili čak potpuno razoriti. Da udovoljimo klasičnoj definiciji 
pojma o Bogu, kažemo, da čovjek tako stvara pojam Boga, da 
može vjerovati, da Bog stvarno postoji, to jest da Bog postoji 
neovisno o tom, da li čovjek u sebi oblikuje taj pojam ili ne. 
Ispravno, naprotiv, treba reći, da čovjek tako stvara odnosno 
oblikuje pojam Boga, da više ne može vjerovati da bi Bog 
mogao postojati neovisno o tom, da li čovjek stvara njegovu 
ideju ili ne. Drugim riječima, kad čovjek ima takav pojam o 
Bogu, da još vjeruje u njegovu objektivnu ostvarenost, onda 
taj pojam doduše odgovara klasičnom, općenito raširenom 
pojmu Boga, ali nikako ne odgovara filozoisko-naučnoj istini. 
U stvari je naime tako, da je Bog samo proizvod našeg mišlje- 
nja, dakako proizvod izazvan različnim duševnim potrebama i 
niotivima: čovjek u sebi oblikuje pojam Boga, jer mu je »Bog« 
potreban, da bi udovoljio mnogovrsnim potrebama; ali iz toga 
ni najmanje ne slijedi, da Bog objektivno, izvan čovjekove 
svijesti i neovisno o njoj egzistira. 


Kritika tradicionalnih dokaza za egzistenciju Božju. 


Bergmannov stav prema tradicionalnim dokazima za egzi- 
stenciju Božju poznat je već od prije. U svom uvodu u filo- 
zofiju (Einfihrung in die Philosophie, Zweiter Band: Welt- 
problem, Breslau 1926, str. 72—95) izričito tvrdi, da se doduše 
ne može očekivati pozitivan odgovor na pitanje o podrijetlu i 
svrsi čovjeka i svijeta uopće, ali da je ipak potrebno da se 
barem razjasni problematika oko pojma o Bogu. Pri tom se 
brani. protiv eventualnog prigovora, da bi u očima mnogih 
mogao izgledati kao nazadnjak, što u jednom uvodu u filozo- 
fiju uopće još vodi računa o problemu Boga. 

Teizam je neodrživ, jer je zbog dualizma (Bog — svijet) 
»znanstveno neupotrebiv« i jer neodređeno osječamo, da se: 
ljudski duh previše odvažio saći u područje metafizike, kad za- 

ključuje na egzistenciju jednog stvoritelja, koji bi postojao ne-: 
ovisno o svijetu i izvan njega. Tvrditi, da svijeta jednoć nije 
bilo, pošto na njemu zapažamo obilježje »artificijalnosti«, zbog 
kojeg priznajemo opstojnost jednog izvanjskog »manufaktora«, 
— to je previše. Drugo obilježje, koje vrijeđa naš znanstveni, 
osjećaj, je okolnost, da teizam u grubo antropomorfnom smislu 
prenosi u Boga pojam osobnosti i svijesti. Naš osjećaj prirode 
pobija teističku tezu. Doživljavanje prirode u različnim dimen- 
zijama i nijansama dopušta samo još da priznamo jednu nijemu 
veličinu, koja kao duhovna moć oblikuje prirodu, ali nam ni- 
kako ne dopušta da u toj veličini vidimo osobu. »Sveduh je još 
tu i svijetli. Ali on nije svijestan duh, nije osoba kao mi. Kralj 
beskonačnosti je samo čovjek, pravi Bog.« 

Da ne ulazim u pozitivno prikazivanje teističkog stano- 
višta, primjećujem samo, da je »znanstvena neupotrebivost« 
teizma evolucionistička predrasuda. Neodređeni osjećaji u na-. 
učnom pogledu nemaju nikakve dokazne vrijednosti, kako to 
Bergmann na drugom mjestu i sam priznaje. Činjenica, da je 
naš pojam o Bogu antropomorfan i sociomorfan, ima svoje 
opravdanje u analogiji bitka i u analogiji naše spoznaje Boga. 
Najzad samo naturalistički ili evolucionistički shvaćeno doživ- 
ljavanje prirode spriječava da Bogu pripišemo osobnost, dok 
ispravno metafizičko mišljenje, koje bez predrasuda polazi od 
prirode i od doživljavanja prirodnog zbivanja u različnim obli- 
cima, konačno nužno vodi do opstojnosti jednog osobnog trans- 
cendentnog uzroka. 

U pogledu kozmološk o g dokaza, i to u obliku dokaza 
iz. uzročnosti, Bergmann zabacuje Kantovu kritiku te pita, da 
li nas taj dokaz uistinu vodi do jednog p r v o g uzroka. Ne mo- 
žemo odgovoriti na to pitanje, jer bismo se samo varali teisti- 
čkim ili čak kritičkim (u smislu kriticizma!) prividnim rješe- 
njima. Jedino je moderna egzaktna znanost u stanju, da riješi 
ovo pitanje. Možda će nam ona jednog dana jezgru atoma od- 
ređenog elementa prezentirati kao Aristotelov »akineton«. Po- 
božni teisti nisu pošli u beskonačnost, nego su presjekli regres 
te »kraj« nazvali Bogom. Moderna egzaktna znanost ustrajno 
nastavlja put kroz labirint svijeta i njegovih suvislosti. — Od- 
govaram, da je Bergmannova nada u toj stvari prazna iluzija. 
Teizam nije presjekao regres u beskonačnost, da bi se mogao 

zaustaviti kod jedne čvrste tačke, nego zato što vraćanje u bes- 
konačnost s istovrsnim činiocima ili bližim uzrocima znači sa- 
mo ponovno postavljanje pitanja. Osnovno pitanje u smislu 
adekvatnog tumačenja uzročnosti odnosno nenužnosti rješava 
se samo na taj način, da zadnji uzrok isključuje svaku daljnu 
uzročnost odnosno nenužnost. Zato je već u načelu promašeno 
očekivati poput Bergmanna rješenje od prirodnih nauka, koje 
u raščlanjavanju svoje građe pronalaze uvijek samo istovrsne 
činioce. Ma da je istina, da ontološki dokaz u različnim 
svojim klasičnim oblicima ne dokazuje stvarnu opstojnost 
transcendentnog Boga, ipak je Bergmannova kritika i u ovom 
slučaju promašena. Da je svijet nastao od Boga ili po Bogu, 
mogli bismo po Bergmannu samo onda dokazati, kad bi nam 
prirodna znanost pokusom pokazala, kako nastaje bitak iz ne- 
bitka. U fizičkom laboratoriju trebalo bi »demonstrirati« Boga 
i njegov čin stvaranja svijeta. Baš protiv ove Bergmannove 
tvrdnje valja ustanoviti, da bi svaki teist onim momentom mo- 
rao prestati biti teist, kad bi se ispunili gornji uvjeti. Bog kao 
predmet eksperimentiranja u fizičkom laboratoriju je isto ta- 
kav besmisao kao duša, koju su darvinistički orijentirani liječ- 
nici htjeli otkriti kod seciranja. Jer ne samo da po samom uvje- 
renju onog koji vjeruje u dušu nema duše u mrtvom tijelu, 
nego se do duše kao duhovne realnosti uopće ne može doći pu- 
tem seciranja. Kad bi stoga materijalist eventualno u svojoj 
zabludi prikazao jedan dio ljudskog organizma kao »dušu«, 
teist bi prvi morao protestirati protiv toga, jer po teističkom 
uvjerenju duša zbog svoje duhovnosti ne potpada pod zakone 
osjetilnog svijeta niti može biti predmet prirodnih znanosti. 
Slično, zapravo u daleko većoj mjeri, Bog već iz metafizičkih 
i psiholoških razloga ne može biti predmet »demonstriranja« 
u fizičkom laboratoriju, — da ne govorim o etičkoj i religioznoj 
kvalifikaciji takvog zahtjeva. 


Što se tiče teleološkogili fizičko-teološkog 
dokaza, Bergmann ispravno primjećuje, da taj dokaz po sebi 
ne dokazuje nužno egzistenciju jednog premundanog i trans- 
mundanog uzroka. Dovoljan je jedan vrlo inteligentan uzrok, 
koji bi eventualno bio intramundan, to jest ovom svijetu ima- 
nentan. Za dokazivanje njegove transcendencije potreban je 
novi dokazni postupak, kako s pravom misle mnogi skolastički 

branioci tog argumenta. No krivo je u Bergmannovoj kritici 
opet to, što bi dokazivanje Boga kao stvoritelja i osobe zahtje- 
valo »eksperimentalno« utvrđenu sigurnost, da na pr. duh može 
nastati iz ničeg. U pogledu teleologije u svijetu Bergmann za- 
stupa strogi evolucionizam, u kojem bi naše mišljenje došlo do 
smirenja, dok bi teisti zbog svog praznovjerja tražili to smire- 
nje u transcendentnom biću. 

Po Bergmannu je Kantov moralniili etičko-teo- 
loški argumenat (iz činjenice ćudorednog osjećaja, koji traži 
nagrađivanje kreposti i kažnjavanje zla) uistinu jedini mogući 
dokaz za egzistenciju Božju; ali ipak samo u tom smislu, što i 
neznanstvenom čovjeku treba priznati pravo da oblikuje svoje 
ideale onako, kako ih treba i kako odgovaraju njegovoj prirodi. 
Međutim, sa strogo naučnog stanovišta taj je dokaz subjektivne 
naravi. Subjektivan je zato, što u naučnim pitanjima potrebe 
ćudi i dokazi iz čuvstava ne smiju igrati nikakvu ulogu. 

Psihološki dokaz ima također samo subjektivnu 
vrijednost, a uvjerava samo neznanstvenog čovjeka. Bergmann 
shvaća taj dokaz tako, da bi se cijela argumentacija osnivala 
na iskustvu mističkog doživljavanja, a u svojim se prigovorima 
poziva na shizofrene pojave i na fiziološke poremećaje. Skoro 
je i suvišno naglasiti, da se tako shvaćeni dokaz skroz na skroz 
razlikuje od psihološkog dokaza tradicionalne filozofije, gdje je 
polazna tačka u argumentaciji jedna činjenica iz duševnog ži- 
vota (svijest moralne obvezanosti ili prirodna želja blaženstva), 
dok sam oblik argumentiranja ima sasvim metafizički značaj. 
Razumije se, da je vrijednost ovog dokaza prema različnim 
svojim oblicima prijeporne naravi, 

Rezultat Bergmannove kritike možemo ukratko ovako 
formulirati: 

Svi su dokazi za opstojnost transcendentnog i osobnog 
Boga subjektivne naravi, čiste tvorbe našeg duha i naših osje- 
ćaja. Jedino se u Aristotelovom dokazu (»akineton«) i u Leib- 
nizovom fizičko-teološkom dokazu (zašto baš Leibnizov?) nalazi 
jedna metafizička jezgra, kojom se možemo baviti i mi današnji 
ljudi, ako je istrgnemo iz teističke tehnike mišljenja. Samo na 
naivno-neznanstven način možemo dokazati »Boga«. Kažemo 
>Bog«, kad izraz »svijet« zvuči odveć prozaično za naše su- 
bjektivno raspoloženje. 

Već sam usput upozorio na glavne pogreške Bergmannove 
kritike. Neispravno shvaćanje tradicionalnih dokaza kao i krivo 
prosuđivanje tih dokaza po principima nedokazanog evolucio- 
nizma i individualne psihologije karakteriziraju, ali ujedno i 
diskreditiraju Bergmannovo stanovište i u cjelini i u pojedino- 
stima. 

Kriza teizma. 


Kad Bergmann u svom novom djelu opširno i emfatički 
govori o krizi teizma, onda je to razumljivo samo sa stanovišta 
njegovih predrasuda, po kojima je pojam Boga samo djelo na- 
šeg duha i ništa više. S tog stanovišta dakako nema mjesta 
»negativnoj teologiji«, koja u Bogu vidi toliko savršenstvo, da 
joj nedostaju pozitivni izrazi za njegovo formuliranje te se ra- 
dije služi negativnim izrazima: Bog nije osoba kao čovjek, nije 
živo biće kao biljka itd. — ali tu se ipak uvijek podrazumijeva, 
da je Bog i te kako osoba i živo biće itd., i to čak u neizrecivo 
savršenom obliku. Takav način izražavanja, naravski, može 
biti opravdan samo u pretpostavci, da je Bog u sebi i neovisno 
o ljudskom mišljenju jedna stvarnost, kojoj se duh ljudski ne- 
kako približuje, stvarno ali vrlo nesavršeno. Naprotiv, ako ljud- 
ski duh adekvatno obuhvaća pojam Boga, štoviše, ako je Bog 
i pojam o njemu isključivo proizvod ljudskog duha, onda sve 
ono što se odnosi na teističku »via negationis« jednako kao i 
ono što se odnosi na »via affirmationis« i »via eminentiae« 
nema nikakvog opravdanja. — Obzirom na teistički problem 
teodiceje (opravdanja Boga zbog zla u svijetu) drži Bergmann, 
da je taj pokušaj već u principu promašen. Ako je Bog osoba, 
onda odgovara za svoja djela. Ako nije mogao stvoriti svijet, 
koji bi bio bolji od relativno najboljeg među mnogim zlim mo- 
gućim svjetovima, onda nije bio svemoćan; ako nije znao, 
kako bi to učinio, onda nije bio sveznajući; a ako to nije htio, 
onda nije bio neizmjerno dobar. Stoga je po Bergmannu Kant 
imao pravo, kad je protiv čistog teizma naglasio, da je Bog 
teoretski samo regulativna ideja našeg mišljenja, a praktično 
samo postulat volje, no nikako nije biće, koje bi izvan čovjeka 
ili čak izvan svijeta egzistiralo. Međutim, ovakvo prigovaranje 
mogli bismo nazvati nepoznavanjem stvarne problematike. 
Bergmannov prigovor »ako Bog nije mogao stvoriti svijet, 
koji bi bio bolji od relativno najboljeg među mnogim zlim mo- 

gućim svjetovima, onda nije bio svemoćan« u principu je isto 
vjetan sa slijedećim prigovorom: ako Bog nije mogao stvoriti 
četvorokutan krug, onda nije bio svemoćan. Logička je po- 
greška u takvom rezoniranju očita. Bog je naime svemoćan 
samo obzirom na ono što u sebi nije protivurječno. Jer ono što 
je u sebi protivurječno, zapravo nije ništa, pošto se u kontra- 
diktornom pojmu pojedine oprečne note međusobom elimini- 
raju. I upravo zato nitko neće shvatiti kao ograničenje Božje 
svemoći, ako se kaže, da Bog nije mogao stvoriti četvorokutan 
krug. Jezički to doduše zvuči kao ograničenje, ali sadržajno ne. 
Ako se naime pojmovi »četvorokutan« i »krug« pri pokušaju 
njihovog spajanja međusobom eliminiraju, onda ne preostaje 
nikakav pozitivni sadržaj, koji bi mogao biti predmet Božjeg 
djelovanja, Božjeg stvaranja. Poznato je, da je po Leibnizu 
Bog .morao stvoriti onaj svijet, koji je između svih mo- 
gućih svjetova bio relativno najbolji. Teistička filozofija u 
smislu tradicionalnog mišljenja prije svega odgovara, da 
Bog nije morao stvoriti takav svijet. Jer kad bi Bog naprosto 
bio obvezan da čini ono što je najbolje, ne bi se mogla oprav- 
dati njegova sloboda. Bog bi naime u toj pretpostavci mogao 
samo još nabrajati i razmatrati različne mogućnosti, ali nikako 
ne bi mogao birati između njih, jer bi naprosto morao pri- 
hvatiti ono što je najbolje. Da djelovanje Božje mora biti ra- 
zborito i mudro, to zastupa svaki teistički orijentirani filozof. 
Ali da se ono nužno mora odnositi na ono što je majbolje, to 
slijedi samo onda, kad žrtvujemo Božju slobodu. Osim toga, a 
to nam je sad mnogo važnije, valja znati da je Bergmannov 
pojam o svijetu, koji bi bio bolji od relativno najboljeg među 
mnogim zlim mogućim svjetovima, zapravo protivurječan. Ka- 
kav bi to mogao biti svijet? Bez sumnje samo apsolutno 
najbolji svijet. No tamo, gdje se radi o materiji i kolikoći, o 
veličini i broju, ne može biti govora o apsolutno »najboljem«, 
to jest o apsolutno najvećem svijetu. Što je u svijetu veći broj 
ostvarenih ili egzistentnih biti, to je sa stanovišta apsolutnog 
promatranja takav svijet bolji od drugog, u kojem bi bio ostva-, 
ren manji broj biti. No budući da se radi o kolikoći, to bi u 
principu uvijek bilo moguće dodati nešto, iako možda naša fi- 
zička sredstva nedostaju ili naš ograničeni način mišljenja za-« 
taji. Jer kao što je djeljivost načelno uvijek moguća, gdje sa 

radi o protežnom tijelu, iako naši fizički instrumenti u različnoj 
mjeri praktično zataje, tako isto je »povećanje« ili »poboljša- 
nje« načelno uvijek moguće tamo, gdje se radi o materiji i koli- 
koći. Jedan apsolutno najbolji svijet, a takav bi morao biti 
svijet »bolji od relativno najboljeg«, po svom pojmu nije ni 
moguć. Zato je krivo postavljena problematika, kad se pita, da 
li je Bog mogao stvoriti svijet, koji bi bio bolji od relativno 
najboljeg. K tomu Bergmann krivo misli, da je Kant »u sva- 
kom obliku razorio čisti teizam i njegovu znanost, teologiju« 
str. 177). 

Uostalom, Bergmann je već u djelu >»Die Natiirliche 
Geistlehre« (str. 336—349) zabacio svaku t eo diceju, u prvom 
redu zato što ne priznaje Boga kao razumsko-slobodni uzrok 
svijeta. Jedino bi se moglo govoriti o kosm o diceji, ali i takav 
način izražavanja ne bi bio naučno ispravan. Svijet nije stvoren, 
nije po nekom drugom nastao, i zato ga ni ne treba opravdati 
— on se opravdava samim sobom. U originalnom tekstu imamo 
malu igru riječi: »Nur was gefertigt ist, muss auch gerecht- 
fertigt werden. Das Weltwirkliche aber hat niemand «gefer- 
tigt». Es ist und lebt und wichst. Also bedarf es auch keiner 
Rechtfertigung oder Dizee. Es fertigt sich selber recht«. Sve 
je to logički dosljedno izvedeno, ali iz krive pretpostavke, da 
je svijet sam sebi dovoljan razlog egzistiranja. 


Kriza panteizma. 

Za panteizam kaže Bergmann, da nije logičan. Shvaća ga 
kao intramundanu stvaralačku moć, koja nije osobne naravi. 
Lako bi bilo odreći se transcendencije, veli Bergmann, ali ako 
žrtvujemo osobnost, što nam onda još preostaje od relig1o- 
znog pojma o Bogu? 

Panteizam je samo spomena vrijedan zbog njegove »ne- 
filozofske topline« i što sam otvoreno priznaje svoje pjesničko 
obilježje. Jednako kao teizam i panteizam stoji na stanovištu 
»objektivizma Boga«. Razlika između njih je samo u tom, što 
u panteizmu zamišljamo Boga kao stvarnost, koja ne ovisi o 
čovjeku, dok ga u čistom teizmu zamišljamo kao osobu, koja 
ne ovisi ni o čovjeku ni o svijetu. Međutim Bog »nikad nije 
neovisan o svijetu ili čak o čovjeku, jer on nije ništa drugo 
nego jedna metafizička, etička i estetska ideja ljudskog duha« 
(str. 187). 

Panteizam po Bergmannu treba zabaciti, jer panteistički 
Bog nije osobne naravi. A teizam je po njemu već i zato ne- 
moguć, što je teistički Bog odgovoran za zlo u svijetu. Ukratko: 
»U panteizmu Bog nema srca, a u teizmu srce, što ga ima, nije 
božansko srce« (str. 189). 


Religiozni fikcionizam. 


Ima ljudi, koji stoje na stanovištu nekog religioznog idea- 
lizma. Oni žive i misle kao da ima Boga, ili — psihološki isprav- 
nije — kao da vjeruju da ima Boga. Njihovo je stanovište »re- 
ligiozna fikcija«. 

Za razliku od hipoteze, koja pretpostavlja nešto što je 
stvarno, fikcija po Bergmannu uvijek pretpostavlja nešto što 
stvarno ne postoji, i to svijesno i iz utilitarističkih razloga. Fik- 
cija nije kao hipoteza spoznajno sredstvo, nego je »naučna ne- 
istina« ili laž, dakako laž u »izvan-moralnom« smislu, kako se 
izrazio Nietzsche. Bergmannu se čini, da se u religiji uopće ne 
radi o tom, da čovjek nađe istinu, nego da jedino traži utjehu 
i duševnu snagu za život: upravo »to je istina religije, naročita 
religiozna istina«, koja izgleda sasvim drukčije nego teoretska 
istina. Čovjeku je potreban jedan ideal: »ideallos sein, das heisst 
gottlos sein« (str. 198). 

Ova zadnja Bergmannova izreka baca svijetlo kao veliki 
reflektor na novi pojam >»gottgliubig« u opreci prema »gott- 
los«. Prema ovoj terminologiji je teist »jenseitsgottgliubig«, 
panteist »naturgottgliubig«, a »gottgliubig« je već i onaj, koji 
živi u naprijed spomenutoj religioznoj fikciji. Takav čovjek 
hoće da krasi svijet i svoju vlastitu egzistenciju pojmom o Bogu, 
ali pri tom vrlo dobro zna da je taj pojam samo ukras. No kao 
što nas obraduje i razveseljuje cvijeće ili pjesma ili slika ili 
bilo koji drugi ukras, tako nas može usrećiti i ovaj duhovni 
ukras, pojam Boga. Samo sad moramo pokušati, da taj ukras 
preradimo, da ga prilagodimo umjetničkom ukusu sadašnjice. 


Antropoteizam. 


Takvim i sličnim razmatranjem pripravlja Bergmann 
svoje vlastito rješenje problema Boga. Vidjeli smo, da zabacuje 
teizam i panteizam, a zastupnicima religioznog fikcionizma od- 


Dr. Vilim Keilbach: 


hosno “religioznog idealizma predbacuje samo to, što njhovo 
stanovište još nije najsavršenije rješenje problema Boga i re- 
ligije. To je navodno bio samo neki optimizam, samo jedna 
»pobožna samoprijevara«. Religiozni fikcionizam nikako ne 
zastupa pravu vjeru u Boga niti teoretsko uvjerenje o egzisten- 
ciji Božjoj. Ideali su nam potrebni, ne možemo ih se odreći. 
Ali čisto »idealno« rješenje problema Boga ne može zadovoljiti 
današnjeg čovjeka, koji stoji pred velikim političkim i kultur- 
nim zadaćama. On traži »dublje«, »ozbiljnije« i »konkretnije« 
rješenje problema Boga. Romantičko sanjarenje o Bogu ne 
koristi mu, jer mu je potrebna snaga, potrebno oduševljenje, 
potreban polet. Bog se mora tamo nalaziti, gdje se u nama na- 
lazi nosilac snage i oduševljenja i poleta, u našoj volji. Bog 
mora u njoj egzistirati »živo, toplo, osobno«, »mora biti osoba 
kao mi«. Inače ne može doći do uzajamnog ćudoredno-socijal- 
nog saobraćaja između duše i Boga; a znamo, da je taj saobraćaj 
značajna crta religioznog doživljavanja. Promašeno je tražiti 
Boga poput teista u transcendentnom svijetu, daleko od nas: 
jer u tom slučaju imamo nepremostiv ponor između duše i Boga. 
Promašeno je također tražiti Boga poput panteista u besko- 
načnom prostoru svijeta, u neosobnom sistemu prirodne uzroč- 
nosti, s kojim čovjek kao razumsko i slobodno biće ne može 
stupiti u dodir i sjediniti se s njim. Promašeno je najzad tražiti 
Boga poput idealista u običnim fikcijama, jer onda Bog ne samo 
da gubi svoju osobnost, već se također uništuje njegova »meta- 
fizička realnost«. Ono živo biće, koje nam se pričinjava kao 
Bog, ne smijemo tražiti u samom pojmu o Bogu, nego tamo gdje 
uistinu i zbiljski nastaje »živa kakvoća osobe«, tamo naime gdje 
mračna stvarnost svijeta prelazi u svjetlu stvarnost duha: u čo- 
vjeku kao duhovnom biću. Samo tamo može nastati osoba. 
Jest, tamo se u krilu kozmičkoga rađa znanje, mišljenje, slo- 
boda i sve što pripada pojmu osobe. Čovjek je dakle »mjesto 
Božje u svijetu« (der Ort Gottes in der Welt). Čovjek je ona 
slika, po kojoj su u različnim religijama nastale slike Božje. U 
čovjeku se rodi Bog: antropoteizam. To isto stanovište 
mogli bismo također karakterizirati kao psihoteizam: tek 
u čovjeku kao duhovnom biću postaje Bog »Bogom«, to jest 
osobom; prije je Bog bio samo mračni princip prirode (dunkel 
tastende Formkraft), bez znanja o sebi i o svojim ciljevima, bez 
znanja o ćudorednoj obvezi. 

* Personalno-antropološki dokaz. 


Poslije ovih izvoda možemo prikazati novi dokaz za »egzi- 
stenciju«.Boga, koji je po. Bergmannu »jedino mogući« dokaz. 
Evo glavne strukture tog personalno-antropološkog 
dokaza, iz kojeg navodno slijedi antropoteizam kao jedino mo- 
guće ali ujedno i najsavršenije rješenje problema Boga i re- 
ligije. ' 

PravipojamoBoguuključujeosobnost.— 
Osobnost postoji samo u čovjeku kao duhov- 
nom biću, nigdje drugdje u ovom svijetu ili izvan ovog 
svijeta. —— Dakle Bog može samo u čovjeku biti, 
samounjemunastati. 

Čujmo Bergmannovo razlaganje u pogledu gornjih pre- 
misa. 

1. Pravi pojam o Bogu uključuje osobnost. — S pan- 
teizmom mogli bismo se odreći transcendencije Božje, ali se: 
nikako ne smijemo odreći osobnosti Božje. Ako Bog nije osoba, 
ne može biti onog naprijed spomenutog ćudoredno-socijalnog 
odnosa između religioznog subjekta i religioznog objekta, za 
koji znamo da je značajan i bitan u religioznom doživljavanju. 

2. Osobnost postoji samo u čovjeku kao duhovnom biću. 
—- Osoba pretpostavlja organski život, kako dokazuje biologija. 
Da čovjek postoji, da je čovjek osoba, da je čovjek jedina osoba 
odnosno jedino biće u svijetu egzistentnih bića, o svemu tome 
ne može biti sumnje. Drugog svijeta nema. Jedino bi bilo 
moguće, da i na drugim planetima žive duhovna bića slična 
čovjeku; ali to u principu ne mijenja ništa na tvrdnji, da 
osobnost postoji samo u čovjeku kao duhovnom biću. 

Ako je zaključak gornjeg argumenta logički ispravan, mo- 
žemo li onda još govoriti o pravom egzistentnom Bogu? Berg- 
mann misli, da smo pravog egzistentnog Boga, Boga kao 
»metafizičku realnost«, na taj način zapravo tek otkrili ili 
pronašli. Taj je Bog »živ«, »potpuno u našoj ruci« i sposoban 
da se razvija. U ovom zadnjem momentu vidi Bergmann »jednu , 
od najljepših, najistinitijih i najćudorednijih svojstava reli- 
gioznog predmeta«, Boga. Zato na drugom mjestu izričito kaže 
ovo: »Čovjek je tako velik, da o njemu ovisi sudbina Božja. 1 
kad bismo se odrekli pojma o Bogu, ne bismo ni mogli opi- 
sati veličinu čovjeka« (str. 220)..»Nije Bog stvorio čovjeka po 

svojoj slici, nego je čovjek stvorio Boga po svojoj slici, po slici 
čovjeka, kao ljudski i najzad kao nadljudski ideal savršenstva« 
(str. 221). : 

Da pokaže logičku dosljednost i metafizičke pretpostavke 
svog dokaza, Bergmann upućuje na svoje djelo »Die Natiirliche 
Geistlehre« i ponavlja neke glavne misli iz njega. Religiozna 
metafizika uopće, a naročito naprijed izneseni dokaz osniva se 
na slijedećim filozofskim temeljima: 

Razlikujemo kozmičku i duhovnu stvarnost. Pitamo za 
njihov međusobni odnos. Kozmičko (das Weltwirkliche) je pri- 
marno, istinito, zbiljski, vječno. U niegovu krilu na prirodan 
način nastaje i raste duhovno (das Geistwirkliche) kao nešto 
sekundarno i prolazno, ali ipak kao nešto što se oblikuie i 
razvija »na oblicima« kozmičkoga. U pogledu spoznajnih oblika 
duhovno nosi crte kozmičkoga, to će reći da kao predmet spo- 
znaje duhovno ulazi u vidokrug spoznajnog subjekta u per- 
spektivi kozmičkoga, i to naprosto zato što je ono po čitavoj 
svojoj biti proizvod kozmičke stvarnosti. Duh je prirodan pro- 
izvod svijeta, a »svijet postoji, on je vječan i nestvoren«, bez 
obzira na to da li mi to spoznajemo i mislimo ili ne. Danas 
propada san dosadašnje filozofije i teologije, da je duh prije 
svijeta i neovisan o svijetu. Krivo je mislio i Kant u svom 
fenomenalizmu, da kozmičko nije spoznatljivo; a u zabludi je 
bio i zato, što kozmičkome nije priznao punovrijednu egzi- 
stenciju. U zabludi je bio teizam, jer je nijekao »nestvorenost 
i nestvorivost (vječnost)« kozmičkoga. Protiv toga treba danas 
naglasiti, da je duhovno biće u nama, a to je ono što stvara 
pojam Boga, samo porod i cvijet kozmičkoga. Ono stvara pojam 
Boga slobodno i iz etičko-estetskih razloga. I kao što se u 
čovjeku kozmičko odnosi prema duhovnom, tako se i svijet 
odnosi prema Bogu. U čovieku je kozmičko ono što je izvorno 
i vječno, a duhovno je nešto što je tek nastalo u krilu ko- 
zmičkog. Ukoliko dakle Bog treba da znači nešto egzistentno, 
moramo ga shvatiti kao nešto što se rodilo u krilu vječne i žive 
kozmičke stvarnosti. U kozmičkom je on sadržan kao u klici, 
nerazvijen i bez znanja o sebi. U duhovnom ljudske naravi 
razvio se Bog u slobodnu osobu, koja zna za sebe i za svoje 
ciljeve. Tek tu je Bog uistinu »Bog«, jer je osoba. Kozmičko 
je doduše »božansko«, ali u njegovim sferama još ne može biti 

govora o »Bogu«, pošto on tamo još nije prava osoba. Zato Bog 
»više ne postoji na početku svijeta, nego na njegovom kraju 
ili bolje, na vrhuncu razvitka svijeta«. Bog nije uzrok svijeta, 
nego je posljedica razvitka svijeta. I kad govorimo o »rođenju 
Boga čovjeka«, onda se to ne smije uzeti u kršćanskom smislu, 
jer se to rođenje ostvaruje u svakom ljudskom duhu. »Bog nije, 
Bog dolazi u čovjeku, i o nama ovisi, da li uistinu dolazi, — 
to je možda najviša religija« (str. 317 i 383). Moralno oprav- 
dana je samo jedna vjera, »vjera u Boga kao ćudoredni ideal i 
ćudorednu zadaću« (str. 325) — a usput neka bude spomenuto 
i to, da se po Bergmannu nikako ne može opravdati vjera u 
osobnu egzistenciju našeg ja preko groba, to jest u besmrtnost 
individualne duše: »Tu je bezvjerje moralnije od vjere, i samo 
jednom slomljenom srcu, dakle ljudskoj slabosti, možemo 
takvu vjeru oprostiti« (str. 325). No što je Bog, koji »bez duše 
još nije «Bog»« (str. 333)? 

Bergmannova  antropoteistička nauka obuhvaća tri 
stupnja. Na prvom stupniu nalazi se kozmička stvarnost. za 
koju se samo može reći, da je »božanska«, a koja je pretpo- 
stavka za rođenje Boga u svijetu (das Weltgčttliche). Na 
drugom stupnju imamo metafizičko ostvarenje ovog rođenja, 
što u ovoj neobičnoj terminologiji znači, da Bog u čovječjem 
duhu postaje osobom, i to bez našeg sudjelovanja (das Geist- 
gčttliche). Na trećem stupnju imamo nastavak tog rođenja 
u pravcu njegovog upotpunjenja, i to pomoću našeg sudjelo- 
vanja, a u smislu »beskonačne zadaće« (das Sittlichgčttliche). 

To je u glavnim crtama temelj i smisao »nove vjere u 
Boga«, koja se kroz na skroz razlikuje od dosadašnjeg shva- 
ćanja Boga i njegove egzistencije. Stari uobičajeni pojam 
»Gottesglaube« dobiva sasvim novo značenje. »Neugottgliubig« 
ili jednostavno »gottgliubig« u modernom smislu riječi i po 
Bergmannovoj terminologiji je svaki onaj, koji svijesno za- 
bacuje teističko-kršćanski pojam o Bogu, to jest koji zabacuje 
Boga kao jedno o svijetu i čovjeku neovisno biće, i koji 
»Bogom« naziva svoje neodređene duhovne ideale i svoju 
svijest ćudoredne obvezanosti. 


U pogledu Bergmannove metafizičke pretpostavke, da 
. osobnost pretpostavlja ili uključuje »organski život«, kako 

navodno dokazuje biologija, valja reći, da taj pojam nije 
ispravan. U ovom vidljivom, našim osjetilima neposredno pri- 
stupačnom svijetu osobnost stvarno nastupa samo u bićima, 
koja imaju organski život. No iz toga ne slijedi, da je organski 
život uvijek i svagdje nužna pretpostavka osobnosti, naročito 
kad imamo pred očima, da je jedno biće utoliko osobne naravi, 
ukoliko je razumsko. Ako postoji razumsko biće, i to kao čisto. 
duhovno biće u opreci prema čovjeku kao tjelesno-duhovnom 
biću, onda ni najmanje nije potrebno da ono živi »organskim 
životom«, životom u tijelu. Ako je Bog razumske naravi i 
ujedno transcendentan, kako dokazuje teizam, onda je uključno 
dokazana i osobnost Božja, i to osobnost, koja nije vezana ni za 
kakav organski život. Transcendentno biće kao razumski uzrok 
svijeta ne može biti tjelesne prirode; jer kao tjelesno biće 
bilo bi promjenljivo, a utoliko kontingentno ili nenužno, što 
je protiv pretpostavke, da je ono uzrok svijeta, to jest uzrok 
svih nenužnih bića. 


Što se tiče prigovora, da se teistički Bog nalazi daleko od 
čovjeka u drugom svijetu i da zato između duše i Boga postoji 
nepremostiv ponor, jedva je potrebno da na to odgovorimo. 
Teistički Bog nije samo transcendentan, nego je također ima- 
nentan. To je dovoljno sadržano u nauci o tom, kako Bog 
uzdržava stvorove i kako sudjeluje u njihovim činima. Ukoliko 
bi se govorilo o kršćanstvu, naročito o katoličkom kršćanstvu, 
jasno je da milost kako u ovom tako i u drugom svijetu uspo- 
stavlja najintimnije sjedinjenje s Bogom. To sjedinjenje po 
katoličkoj nauci nije samo statičke naravi, to jest ono ne znači 
samo stvarno ili činjenično sjedinjenje s Bogom. Ono ima 
također pravi dinamički značaj: ono je izvor naročitog novog 
života i djelovanja, izvor radosti i poleta, a osposobljuje volju 
za nečuvene, upravo nadčovječanske zadaće. Sigurno je Berg- 
mann pri svojoj kritici imao pred očima protestantsku nauku 
o grijehu i otkupljenju, gdje milost ne uspostavlja pravi unu- 
tarnji dodir s Bogom, već ima čisto izvanjski i zakonski značaj. 
Samo teistički pojam transcendentno-imanentnog Boga, koji je 
u katoličkom kršćanstvu dobio neshvatljivo duboko i neiz- 
mjerno tajanstveno značenje, pruža ono, što Bergmann zapravo 
traži — osposobljenje za »beskonačne zadaće«. A Bergmannov 
je Bog ipak samo irealan ideal; jer reći, da je duh nastao u 

krilu materije kao njen prirodni proizvod, znači odreći se 
svake logike i metafizike. I doista, Bergmannovi su dijalozi 
jezički zanimljivi, ali logički i metafizički u najmanju ruku 
čudnovati. U njima se traži samostalnost i originalnost, ali i 
jedna i druga ide na račun stvari — jedna pojava, koju naročito 
opažamo kod mnogih takozvanih modernih filozofa, koji na- 
žalost vrlo često zamjenjuju traženje istine s izmišljanjem novih 
i eventualno duhovitih »sistema«. 

U tom smislu rado priznajem, da je Bergmann samo- 
stalan i originalan mislilac, koji traži novi put i novi način 
opravdavanja stvarnosti i religije, neke nacionalne religije. 
Ipak se ne može reći, da njegova nauka znači filozofsku revo- 
luciju, kako u svom oduševljenju misli Hunsche. U stručnim 
filozofskim krugovima Bergmannova »nova« filozofija nije iza- 
zvala nikakvu naročitu reakciju. Jedno se vrijeme činilo, da bi 
Bergmann mogao postati pokretačem i pobornikom jedne nove 
nacionalne religije, jedne religije, koja bi u današnje vrijeme 
mogla dobiti ono značenje, što ga je u 16. stoljeću imala refor- 
macija; Bergmann je uistinu po čitavom načinu pisanja više 
agitator, nego filozof. No danas Bergmannova agitacija ne igra 
više onu ulogu, koju je igrala prije nekoliko godina. Istina, još 
je vrlo neizvjesna sudbina kršćanstva u Evropi. Ali držim da 
kršćanstvo nije naročito ugroženo Bergmannovom filozofijom, 
osim ako je uzmemo kao fanal općeg duhovnog previranja. 


POVIJEST ARMENSKE CRKVE 
Msgr. Dr. Kamilo Dočkal. 


(Nastavak) 


Dok je zemlja ostala bez kralja, provali perzijska vojska 
u Armeniju, da spriječi svaki ustanak. Kraljica Farandza po- 
bjegne s 11.000 vojnika u tvrđu Artakers u provinciji Ararat, 
dok je njezin sin Pap pobjegao u Bizant. Kroz se 13 mjeseci 
kraljica opirala Perzijancima, ali kad buknuše u gradu bolesti, 
klone, pa sama otvori gradska vrata. Kraljica bude oavedena 
u perzijsko ropstvo, a Armenija bude poharana." 

Za vrijeme rata i za vrijeme perzijske okupacije bila je 
armenska crkva stavljena na kušnju. Kako je Sapor kod ku- 
će progonio kršćane i promicao kult poganski, tako je činio i 
u Armeniji. Njegovi vojvode i upravljatelji stadoše po Arme- 
niji uvoditi Mazdaizam, t. j. štovanje vatre, vode i sunca. 
Puk je bio siljen na pogansko bogoslužje. Neki su se pokorili, a 
neki su radije odabrali muke i smrt. "lo je vrijeme armenskih 
mučenika. Povijest napominje i hvali osobito kneginju Hama- 
zaspuhi iz roda Mamikunijaca, koju su slijedile u junaštvu 
mnoge druge plemićke kćeri." Znak, da je kršćanstvo uhvatilo 
u srcima duboki korijen. Crkvi je škodilo, što su Perzijanci uni- 
štili mnogo grčkih kršćanskih knjiga, pa su tako Armenci ostali 
bez duševne hrane. 

Progon je trajao, dok nije bizantskom pomoći došao na pri- 
jestol kralj Papas ili Pap (369—374.), koji je Perzijance protje- 
rao iz Armenije. Prva briga kralja Papa bila je, da pozove iz 
progonstva katolikosa Nerzesa. Tako se pastir vratio k svome 
stadu po želji kraljevoj, » da kao otac u svim prigodama vodi 
Armence i da se za njih Bogu moli«.93 

Veliki biskup pokazao se sada pobožnim slugom Božjim, 
ocem domovine i štitnikom siromaha. Prema predaji pratio je 


* Sr. Ammianus Marcell., op. cit. XXVII., 12, 5—9). 
" Sr. Faustos iz Bizanta, op. cit. IV. 59. št 183.; V. 1. St. 192. 
"Sr. Faustos iz Bizanta, op. cit. V. 1. St. 190. 

kralja i njegovu vojsku u rat. Kao drugi Mojsije dizao je na 
gori Nepatu svoje ruke k nebu, dok je vojska bila boj kod 
Dzirava. Armenski vojskovođa Mušegh krepko je pomagao pa- 
trijara u njegovim poduzećima. Razorene i oštećene crkve budu 
iznova podignute. Karitativne ustanove obnovljene. Poganska 
svetišta vatre budu razorena, otpadnici strogo kažnjeni. 

Međutim dobri odnošaji između kralja i katolikosa nisu 
dugo trajali. Kako je mlađahni kralj provodio nećudoredni ži- 
vot (tako da ga pučka priča zove »opsjednutim od demona«*), 
morao je stari katolikos opet da vrši dužnost vrhovnog crkvenog 
pastira. Kad opomene nisu koristile, učini Nerzes ono, što je 
učinio njegov djed Hussik: zabrani Papu ulaz u crkvu. Umje- 
sto da se pokaje i popravi, odluči kralj da nepoćudnog biskupa 
makne. Bojeći se javno udariti na svetog muža, koji je uživao 
ogromno štovanje plemstva i puka, upotrijebi kralj varku. Hi- 
neći pokajanje pozove biskupa na dvor. Tu mu kod gozbe da- 
de pružiti otrovani napitak. Nerzes spozna, da je otrovan, ali 
se kratio uzeti protuotrov, i tako umre. Pred pukom se reklo, 
da je biskupu pozlilo. Kralj je dao katolikosu prirediti vrlo 
svečan pokop.!% Velmože nisu dizali ustanka, valjda radi to- 
ga, što bi nutarnji razdor iznova doveo u zemlju Perzijance, xo- 
ji su tek bili protjerani. 


6. Katolikos Hussik i njegovi nasljednici. 


Ma da je mladi kralj učinio mnogo za slobodu domovine 
svoje, ipak je uspomenu svoju okaljao mnogim manama i po- 
grješkama i na političkom i na crkvenom polju. Bio je energi- 
čan, “ali neiskusan, pohotljiv, tvrd i okrutan. Premda je po- 
moću Bizanta došao na vlast i premda je pomoću grčke vojske 
svladao Perzijance, postade doskora nezahvalan. Grčkog vojsko- 
vođu Terencija, koji mu je bio pomoćnik i štitnik, protjera iz 
zemlje,!%! od cara Valensa stade tražiti Cezareju kapadočku te 
10 drugih gradova s Edessom, jer da su to nekoć bili armenski 
gradovi.!%% Što više stade šurovati s Perzijancima protiv rim- 
skog carstva. To uskori njegov pad i prouzroči njegovu tragičku 
katastrofu. 


* Sr. Ammianus Marcellinus, op. cit. XXXI. 1, 17. 
s Sr, Faustos iz Bizanta, op. cit. V. 24. St. 223 ss. 
** Sr. Moses iz Corene, op. cit. III. 39. 

** Sr. Faustos iz Bizanta, op. cit. V. 32 St. 237 a 

; < U crkvenom pogledu započe kralj Pap jednu dosada ne- 
čuvenu borbu, ne doduše onakovu, kakovu je malo prije vodic 
otpadnik Julijan u rimskom carstvu, nego onakovu, kakova se 
vodi danas u mnogim državama. 

Broj klera bude smanjen. Kleru bude otet veliki dio ima- 
nja, poklonjenih crkvi od prvog kršćanskog kralja Tiridata. Pap 
je bio uvjeren, da siromašno svećenstvo ne će moći razvijati 
djelatnost onako kao svećenstvo materijalno obezbijeđeno i od 
puka neovisno. Samostani budu opljačkani. Ženski samostani 
budu raspušteni, redovnice siljene na brak, a pokadšto i sra- 
moćene. Dozvoljena bude rastava braka, kao i ponovna ženidba. 
Dokinute budu karitativne i socijalne ustanove (ubožnice, bol- 
nice i azili za gubave), po kojima je crkva stekla veliki ugled i 
veliki upliv na puk. Što više tu i tamo se uvodilo staro pogan- 
sko bogoslužje.!%3 Kako se vidi, kralj Pap je započeo pravu 
»kulturnu borbu«. 

Kruna svemu imala je biti, da crkva postane potpuna slu- 
škinja države. Na čelo armenskoj crkvi kao katolikos imao je 
biti postavljen čovjek, kralju potpuno odan, čovjek, koji se ne 
će opirati kraljevim odredbama. Silom svoje volje, ne obazi- 
rući se na prava Cezareje, te klera i puka, postavi Pap za ka- 
tolikosa Hussika.!% Bio je to potomak prvog »dvorskog 
biskupa« Albianosa. Tim je dakle bila isključena iz izbora kuća 
Gregorija Prosvjetitelja. Nakana je kraljeva bila stvoriti nacio- 
nalnu crkvu, neovisnu od drugih država, neovisnu od drugih, 
makar i crkvenih vlasti, crkvu, gdje bi katolikat bio državna 
ustanova.105 

Ma da je Pap za svoje »jozefinske« odredbe našao pristaše 
u visokom plemstvu, koje je zavidnim okom gledalo bogatstvo 
crkve, ma da je našao jednu kreaturu u rodu dvorskog biskupa 
Albianosa, koji je možda zavidnim okom gledao nadmoć roda 
Gregorijeva (čast katolikosa bila je dosada u porodici Grego- 
rija Prosvjetitelja, dok je čast dvorskog biskupa bila u poro- 
dici Albianosa), ipak kralj Pap nije uspio. 

" Sekularizacija crkvenog imutka oslabila je visoki kler, koji 
je kralju vazda davao sigurnu potporu, dok su velmože često. 


** Sr, Faustos iz Bizanta, op. cit. V. 31. St, 236. ss. 

'* Sr. Faustos iz Bizanta, op. cit. V. 29. St. 232. 

** Eleaz. Murađean: Aršak TI. i njegov sin Pap, Aleksandrija 1900. 
(armen.) St. 153. ss 

snovali o izdaji. Puk se zgražao nad povredom bračnih zakona 
i povredom monaških zavjeta. A i Cezareja je dala doličan ot- 
por, koji je bio jači od kraljeve volje, a našao je uporište u 
armenskom svećenstvu. U Cezareji je bio tada biskupom gla- 
soviti Bazilije Veliki, veliki zatočnik crkvenih prava, učenjak, 
asket i dobrotvor puka, Sv. Bazilije je lično putovao u Arme- 
niju, da uspostavi svoja prava i da učvrsti biskupe i puk u 
pravovjerju.1% 

Cezareja ne prizna Hussika za patrijara. Ona mu prizna 
tek čast dvorskog biskupa, te pravo predsjedati drugim bisku- 
pima, nu ne i jurisdikciju. Dok je inače katolikos imao pravo 
rediti biskupe sufragane, Hussiku nije to pravo priznato. Bi- 
skupski su kandidati morali sada izravno ići u Cezareju da bu- 
du ondje ređeni.!%7 Tako su pravovjerni biskupi spriječili ra- 
skol. A i sam se kralj morao pokoriti. Znade se, da je Bazilije 
cezarejski odbio jednog biskupskog kandidata, koga mu je pre- 
zentirao sam kralj. Taj je onda potražio posvetu kod metropo- 
lita iz Tyane. 

Dvorski biskup Hussik nije uopće išao u Ašišat, koji je do- 
sada bio stolica katolikosa, nego je ostao u Vagaršapatu. prije- 
stolnici kralja, koja uslijed prilika posta za dvadesetak godina 
duhovno središte Armenije.198 

Na sreću ni Pap ni Hussik nisu dugo vladali. Kralj Pap 
padne kao žrtva svoje loše politike. Pošto je šurovao s Perzi- 
jancima protiv Bizanta, koji ga je postavio na prijestol, zamjeri 
se dosadanjim svojim prijateljima i saveznicima. Vrhovni voj- 
skovođa Terencije ili njegov vojvoda Trajan domamiše kralja 
u Bagrevand, gdje ga prigodom jedne gozbe umoriše.!% Njego- 
vu je smrt iskreno žalio samo perzijski kralj Sapor II. 

Car Valens postavi sada na armenski prijestol Varasdata 
iz roda Arsacida. On je vladao od 374. do 376.119 Hussik je živio 


 ** Sr. Sv. Bazilije: Epistola 99. ad Terrentium. C. 4. Sr. Hergen- 
rčther-Kirsch: Handbuch der allgem. Kirchengeschichte, Freiburg 1911. 
E:St. 379. 

*" Sr. »Narratio de rebus Armeniae«. Patr. Gr. CXXXII. St. 1255. 
veli: >Armenski se biskupi nisu ufali obavljati ređenja, jer su cezarejski 
nadbiskupi radi ubivstva Nerzesova zabranili, da tamošnji biskupi obav- 
ljaju drdenia u Velikoj Armeniji« 108. Sr. Sim. Weber, op. cit. St. 323. 

Ammianus Marcellinus: Rerum gestarum libri qui sabore 
sumt: sI Gardthausen, Lipsiae 1874. XXIX. 1. 2; XXXI. 7, 1. 
>“ Sr. Ammianus Marcellinus, op. cit. XXX. 2, 3. 

“Koliko su godina vladali pojedini ovi biskupi, nije stalno, O ovoj 

kronologiji govori opširnije Sim. Weber, op. cit. 322. On ispoređuje ov- 

do god. 377. Njega naslijedi u časti dvorskog biskupa Zaven, 
također iz roda Albianosa (377—380). Ovoga naslijedi Sahak 
II. (880—384.), Kurd, a onda Aspurakes (384—389.). Svi 
su ovi kroz 16 godina stolovali u Vagaršapatu.!!! 

Zanimljivo je, da stari armenski povjesničari Hussika i 
njegove nasljednike u Vagaršapatu ne zovu »katolikos« ili »pa- 
trijar«, nego samo »glava biskupa«.!!? A to je bilo i ispravno, 
jer je dvorski biskup već od početka, od sv. Gregorija Prosvje« 
titelja, bio prvi iza katolikosa, i jer mu je u odsutnosti katoli- 
kosa pripadalo pravo predsjedati biskupskim skupštinama. Za- 
nimljivo je i to, što armenska liturgija ne spominje Hussika, 
Zavena, Sahaka i Aspurakesa u broju katolikosa. 

. 


Iza smrti kralja Papa god. 374. dolazi Armenija opet pod 
upliv bizantski. rapov nasijeanik kralj Varasaat nije bio 
dorastao svojoj duznosti, nu imao je doorog savjetnika u vrnov- 
nom vojskovoui (5parapetu) Musegnu 12 rvaa Mamikunijevaca, 
Nu kraijev oagojneij »at (ompaty umio je aa poixopa ugled 
Museghov. Obijeaio ga je pred kraijem, Kao da se zeli aoče- 
pati krune, jer da nije ubio perzijskog kralja Sapora imajući 
ga u svojim rukama. Bat uspije. riuemeniti i vrli Mušegh bude 
kod jedne dvorske gozbe uvijen poput kralja Papa.t:* "Tako 
osta Armenija bez vaijanog vojskovode i upravnika. Ali doskora 
dode osveta. Perzijski kralj Sapor pusti na slobodu dva za- 
robijena velikaša iz roda Mamikunijevaca, dva brata. Jedan od 
njih, Manuel, stade tražiti službu Sparapeta za sebe. Kad kralj 
ne htjede pristati na to, lati se Manuel oružja. Kralj Varasdat 
bude svladan, te pobjegne u Bizant. Nu nije bio više usposta- 
vljen.!!4 Manuel posta regent u Armeniji. On se najprije osloni 
na Perziju, koja mu je poslaia u pomoc vojvodu Surena s voj- 
skom. Nu kad Perzija poče da protiv njega pomaže armenskog 
odmetnika Merujama, protjera perzijsku vojsku iz Armenije, 
te se tako oslobodi i bizantskog i perzijskog štitništva. 

Manuel je mudro vladao zemljom kroz 7 godina. Njegova 
vlada je posljednja svijetla stranica armenske povijesti, a spa- 


dje navode Faustosa, Mosesa iz Chorene, Ivana Katholikosa, Vardana. 
pa kuša ustanoviti vrijeme za pojedine biskupe. Sv.ma ukupno daje 16 
godina. 

"i Sr, Faustos iz Bizanta, op. cit. VI. 2, 3. 4. 15.; IV. 3. 4. 15. itd. 

** Faustus iz Biz., op. cit. V. 35. St. 242. 

"“ Sr, Faustus iz Biz, op. cit. V. 37. St. 245 ss. 

da i među najsretnije periode armenske crkvene povijesti. (378 
—385).115 Manuel se u svojoj crkvenoj politici oslonio na stran- 
ku pokojnog velikog patrijara Nerzesa, te se iskreno trsio, da 
koristi crkvi slijedeći u svemu njene odredbe. 

U njegovo doba održan je ekumenski sabor u Carigradu 
god 381. Armenija nije bila zastupana. Razlog će tome biti, što 
je car Teodozije na taj sabor pozvao samo biskupe  istočno- 
rimskog carstva, a Armenija je bila tamo zastupana po metro- 
politu iz Cezareje. 

Sam Manuel nije nikada uzeo naslov kralja, nego samo re- 
genta Svladav nakon smrti velikog perzijskog kralja Sapora 
(379) još jedamput svog takmaca Merujana, uredi kraljevsko 
gitanje tako, da za kralja postavi Papova sina Aršaka, kome 
dade za ženu svoju kćerku, a za sukralja postavi svoga brata 
Valaršaka.!!# Smrću Manuelovom (384.) nesta genija slobodne 
Armenije. 

Protiv Aršaka II. postavi perzijski kralj Artašir II. 
(380—384.) protukralja Kosrou iz roda Arsacida. I sada se zbu- 
de, što se već stoljećima spremalo. Mirom između Bizanta i 
Perzije u Ekegheatsu god. 385. podijeljena bude Armenija iz- 
među Perzije i Bizanta. Perziju, jer je bila jača, zapadne veći 
dio Armenije, Bizant manji dio. Obje Armenije zadržale su 
svoje nacionalne kraljeve, priznavajući vlast svog moćnog su- 
sjeda. Nije se to dogodilo bez krivnje sebičnih armenskih ve- 
likaša. Tako najveći dio kršćanske Armenije pade pod jaram 
poganske države.!!7 

. 

Nu u doba, kad bi Armenija inače iščeznula iz povijesti 
kao dio druge države, pokazala je crkva svoju veliku moć. Po- 
vijest svjedoči, da kršćanski narodi ne propadaju. To se obisti- 
nilo i ovdje. Kad je armenska zemlja bila u najvećoj pogibelji, 
da dođe nesamo u političku, nego i u kulturnu i duhovnu ovi- 
snost od moćne Perzije, pokazalo se kršćanstvo kao faktor, koji 
je spasio armenski narod. U doba političkog ropstva stvara 
armenska kršćanska crkva doba duhovnog preporoda i du- 
hovne samostalnosti. To je doba, kad je obreten armenski 


* Sr. Sim, Weber, op. cit. St. 268. s. 
*“ Sr. Faustos iz Biz., op. cit. V. 44. St. 263. 
*" Sr, Sim. Weber, op. cit, St. 271. 


alfabet, kad su udareni osnovi armenskoj crkvenoj i narodnoj 
literaturi i kad je reorganizirana crkvena armenska hierarhija. 

Odsad ne ćemo više pratiti političku povijest armenskog 
naroda. Dat ćemo tek kratki pregled dogadjaja. Iza smrti per- 
zijskog kralja Sapora vladahu u Perziji redom  Artašir I. 
(380-584), Sapor III (384-389), Varahram III. (389-400), Jezde- 
gerd 1. (400-421), Varahram IV. (421-331), i Jezdegerd II. 
(441-459).!18 U bizantinskoj Armeniji bio je Aršak posljednji 
kralj. Iza njega dolažahu onamo grčki upravitelji. U perzijskoj 
Armeniji vladahu nacionalni kraljevi uz male prekide do god. 
428. Posljednji je bio Artašir (422-428).!!% Poslije njega dola- 
žahu u perzijsku Armeniju perzijski upravitelji zvani »marz- 
pani«. 

Važno je spomenuti, da je car Teodozije II. za obranu 
grčke Armenije od Perzijanaca podigao novi utvrdjeni grad 
Theodosiopolis ili Erzerum. 


7. Cvat armenske književnosti za Sahaka III. i Mezropa. 


Dok je ovako jadno propala politička samostalnost Arme- 
nije, naglo se poče dizati crkvena. 

Dvorski biskupi iz kuće Albianosa, koji su radi nevolje 
vremena bili na čelu armenskoj crkvi, nisu prekinuli sveze 
s Cezarejom kao svojom metropolom. Do raskola dakle s 
grčkom crkvom nije došlo. Zaven, koji je doživio diobu kra- 
ljevstva, i koji je imao sjedište u Perzijskoj Armeniji, podr- 
žavao je sveze s Cezarejom. Isto tako i njegovi nasljednici Sa- 
hak II. i Aspurakes.1?1 

Iza smrti ovog posljednjeg dodje na čelo armenskoj cr- 
kvi opet jedan biskup iz roda Gregorija Prosvjetitelja, kojemu 
povijest daje naslov katolikosa, a to je bio Sahak III. 
(Izak III). S njim započe sjajno doba armenskih katolikosa. 


Sahak je bio sin sv. Nerzesa. Rodio se oko god. 350. prije nego 
mu je otac bio redjen za biskupa. Na stolicu armenskih patrijara po- 
dignut je bio god. 390. u dobi od 40 godina za kralja Kosroe III. Prije 


** Sr. J. Gčrres: Das Christentum im Sassanidenreich. Zeitschrift 
fir wisenschaftliche Theologie, Leipzig 1888. XXXIX. St. 447. 

"Sr. Lazar iz Farpa: Povijest Armenaca, Venecija 1891. (armen.) 
I. 12. St. 58. 

** Sr. Sim, Weber. op. cit. St. 386. Erzerum je kratica od armen- 
skih riječi: Artse Horom. 

"" Sr. Sim. Weber. op. cit. St. 390. 

toga bio je oženjen, te je imao jednu kćer, koja se udala za Homaza- 
spa, poglavicu kneževske obitelji Mam'kunijevaca. Prema Mosesu iz 
Chorene provodio je redovnički život kao i Gregorije i Hussik slije- 
deći pravila Akoimeta.122 Kao katolikos okupio je doista oko sebe 
učenike, koji su tvorili monašku zadrugu. Za njega je u zemlji opet 
procvao redovnički život. U politici se znao mudro prisloniti uz Per- 
ziju, da ojača moć kneževske obitelji Mam'kunijevaca, što je bilo 
dobro za armensku crkvu, kako ćemo kasnije vidjeti.123 Sahak nije 
primio posvećenje u Cezareji, kao njegovi predšasnici, nego u Vag- 
haršapatu, čim je navijestio svoju nezavisnost od Cezareje. 


Katolikosa Sahaka ide slava, da je armenskoj crkvi dao 
vlastitu armensku literaturu. Povod tome dadoše nove prili- 
ke. Perzijanci su nastojali, da u svojoj Armeniji zatru svaki 
upliv grčki. Kako su prije za Merujana bile u Armeniji grčke 
kniige paljene, tako je bilo i sada. Uporaba grčkih knjiga i 
studij grčke literature bio je antidržavni čin. To ie bio težak 
udarac za armensku crkvu, koja se uz sirsku najviše oslanjala 
na grčku literaturu.124 


U tim prilikama napusti Sahak grčki i sirski jezik kao 
liturgički i književni, pa na njihovo mjesto postavi armenski 
kao kniiževni i kao crkveni jezik. U tom poslu nadje Sahak 
saradnika u svom prijatelju učenom i svetom mužu Mezropu. 


Mezrop je jedan od najneobičnijih ljudi staroga Orijenta. 
Prema armenskom piscu Koriunu. koji mu je opisao život. potiče Mez- 
rop ili kako ga još zovu Maštots — iz Hatsekats-Getha u  Toro- 
nu.125 Bio je učenik velikog Nerzesa i pratilac njegov na misionskim 
putovaniima. S velikom pobožnošću svojio je veliku naobrazbu. oso- 
bito u grčkoj i sirskoj literaturi. Neko vrijeme bijaše kraljevski se- 
kretar na dvoru Kosroe. nu ne dugo. jer ga niegova vobožnost tjera« 
la. da ostavi dvor. te da se posveti redovn:čkom životu. Skupi oko 
sebe učenike, te posta njihov redovnički poglavar.126 

Ne možemo se ovdje upuštati u literarno-historičko pitanje, da li je ta- 
da već postojalo kakovo posebno armensko pismo. Čini se, da se je i 
prije 5. stoljeća rabio armenski jezik u literaturi, barem onoj primi- 
tivnoj: za bilježenje ugovora, za prijevode grčkog i sirskog  evan- 
đelja i sl. Za transkripciju te armenštine rabiše grčka slova. Možda 


#* Sr, Moses iz Chorene, op. cit. III. 49. — Koriun: Život i smrt sv. 
Mezropa. Venecija 1894. (armen.) St. 27. 

** Sr, Moses iz Chorene, op. cit. IIT. 49. 

** Sr, Moses iz Chorene. op. cit. II. 50. — Lazar iz Farpa, op. cit. 
1. 40. St. 40. — Catergian-Dashian: Liturgije Armenaca, Wien 1897. 
(armen.) St. 75. ss. 

5 Sr. Koriun: Život i smrt sv. Mezropa, Venecija 1894. (armen.) 
St. 13. Hatsekas-Gegh je isto što i selo Hatsika 

** Sr. Koriun, op. cit. St. 14. s. 

su tako sačuvani i govori sv. Gregorija Prosvjetitelja i govori sv. 
Nerzesa. Sirski je alfabet bio za transkripciju armenštine nepodesan. 
Perzijski jezik bio je doduše poznat na dvoru kao diplomatski jezik, 
nu nije bio poznat puku. Kad su Perzijanci zabranili uporabu grčkog 
jezika i grčkog pisma, stadoše katolikos Sahak i njegov duhovni pri- 
jatelj i pomoćnik Mezrop misliti na to, da stvore Armencima na- 
rodno pismo.127 

Čini se, da Mezrop nije u obretu armenskog alfabeta bio potpuno 
originalan. Njegov posao oko ustaljenja trajao je preko dvije godine, 
što znači da je rabio vrela i tudju pomoć Sahaku i Mezropu poma- 
gao je u tom poslu i armenski kralj Vramšapuh. Prema Masesu iz Cho- 
rene imao je kralj veliku muku, da nadje sekretara i arhivara za 
kraljevski dvor. Otkad je Mezrop ostavio dvor, nije mogao kralj da 
nadje zgodnog čovjeka za tu službu. Zato se na dvoru rabio samo 
perzijski jezik. Tada se ponudi svećenik Abel, da će preuzeti službu 
sekretara i arhivara, te obeća, da će pribaviti pismene znakove za 
armenski jezik, kako ih je sastavio njegov rodjak, učeni sirski biskup 
Danijel128 Saznavši od kralja za to pismo, dade se Mezrop na 
put u Siriju, i dobi taj alfabet. Nu kad je došao da rabi ta pismena 
spoznao je, da ne odgovaraju potpuno armenskom jeziku, jer ne mo- 
gu da izraze svih glasova. Zato nakon dvije godine podje ponovno u 
Siriju, da proučava to pismo u jednom djelu, koje je biskup Danijel 
sam u tom novom pismu sastavio. Nu ni sada nije bio zadovoljan s 
rezultatom, Zato se dađe na originalan rad. Prema uzoru grčkog je- 
zika i jezika Aveste upotpuni Danijelov alfabet posebnim vokalima i 
nekim konzonantima, koji su manjkali, da se izrazi bogatstvo armen- 
skog jezika. Prema starom armenskom historičaru Stefanu Asoghiku 
imao je Danijelov alfabet 29 znakova,129 a Mezrop je dodao 7 vo- 
kala. Prema Vardanu imao je Danijelov alfabet 22 slova, kao i drugi 
semitski alfabeti, a Mezrop je dodao 14 novih znakova, naime 7 za 
vokale, koje Semiti ne bilježe, i 7 za manjkajuće još konsonante.130 


Na osnovu novog armenskog alfabeta razvila se zaslu- 
gom patrijara sv. Sahaka i njegova pomoćnika sv. Mezropa 
bujna armenska literatura, koja je digla narodnu kulturu 
i koja je osigurala narodni opstanak i pod tuđinskom vlasti. 
Kralj Vramšaput pomagao je obojicu zaslužnih muževa i stekao 
je tako velikih zasluga za svoj narod. Perzijski se dvor nije 
opirao ovome nastojanju, jer je bilo u skladu s državnim za- 
konima. Njemu je bilo glavno, da se je uklonio iz Armenije 


“" O uporabi armenskog jezika u književnosti prije Mezropa kao 
i njihovu pismu sr. Sim Weber, op. cit. 394—402. 

** Sr. Moses iz Chorene, op. cit. IHI. 52. 

*" Sr. Stephanus Asoghik: Svjetska povijest, Petrograd 1885. (ar- 
men.) TI. 1. St. 139. 

*" Sr. Vardan: Povijest, Venecija 1862. (armen.) St. 49. — Fr. Mill- 
ler: »Zur Geschichte der armenischen Schrift«. Wiener Zeitschrift fir 
Kunde des Morgenlandes. 1888. II. 3. St. 245. ss. 

grčki upliv. Bizantski car Teodozije II. opet je dozvolio, da 
se novo pismo i novi crkveni jezik upotrebljava i širi u 
grčkoj Armeniji. 

. 

Poslije ustaljenog armenskog pisma bila je Sahaku i Mez- 
ropu prva briga, da pruže svom narodu duševnu hranu u ar- 
menskom jeziku. U tu je svrhu trebalo stranu crkvenu lite- 
raturu prevesti na armenski. Budući da taj veliki posao nisu 
mogli obaviti sami i budući da u zemlji nije bilo dosta odgo- 
varajućih stranih djela, izabraše obojica između svojih uče- 
nika sposobne ljude, koje poslaše na nauke u inozemstvo, 
prije svega u Bizant, Edessu, Aleksandriju i Atenu. Ti su uče- 
nici imali vani naučiti kulturne crkvene jezike i upoznati 
djela, koja će prevesti na armenski. Tako nasta u Armeniji 
škola ili akademija »otaca prevodilaca««!3! Me- 
đu ovima su se nalazili Eznik iz Kolba, Jonatan, Kosroe, Da- 
nan, Enoch, Thadik, Moses iz Chorene, Johannes iz Ekeghi- 
atsa, Josip iz Paghena, Tirair, Vahan, Hemayeak, Ter Chor- 
zen, David zvan filozof, Elishe, Ardzan, Aghan, Ginth, Koriun 
Musche, Samuel,Jeremija Leond, Mambre Verzanogh, Johan- 
nes Mandakuni, Kiud, Abraham, Ananias, Elizej biskup i uči- 
telj, Leoncij, Stefan iz Siunie, te Lazar iz Farpa.13? 


Ovi vrli muževi prevedoše najprije Sv. Pismo, i to prema sirskoj 
podlozi,133 onda liturgičke, onda kanone nicejskog i efeškog sabora, iza 
toga mnoga djela sv. otaca. Zna se, da su u to doba prevedena djela sv. 
Efrema Sirca, Heksaemeron od sv. Ivana Zlatoustog, apologija Aristi- 
dova.134. Ukratko u vrijeme od jedva 50 godina prevedena su 
na armenski jezik gotovo sva djela sv. otaca, te djela crkvene i profane 


* Sr, Msgr. Asgian: La S. sede e la nazione armena (I fondatori 

della letteratura al V. sec.). Bessarione. Roma. 1899. St. 470—488. 
"Sr. Sim. Weber, op. cit. 406. Središte akademije, kako ju naziva 

Msgr. Asgian, bilo je u Vagharšapatu. Odande su se >»oci vvodioci« 
razišli u pojedine pokrajine armenske, pa su osnivali u manjim grado- 
vima brojne škole, kao u Pajdagaranu, Koghtenu, Siuni-u, Sagakumu. 
Daširu, Aršaruni-u, Sr. Msgr Asgian u »Bessarione«, op. cit. St. 475. 

** Prema Koriunu, op. cit. St. 19 počeo je Mezrop s Parabolama 
Salamonovim. Somalias Sukias: >Quadro della storia letteraria di Ar- 
menia«, Venezia, 1825. pripisuje Sahaku prijevod Starog zavjeta, a Me- 
zropu prijevod Novog zavjeta. Nu stalno je, da su na prijevodu ar- 
menskog sv. Pisma sudjelovali i drugi, kao Johannes iz Ekeghiatsa, Jo- 
sip iz Paghena i Eznik, koji je preveo knjigu Judite. Sr. Dr. Fr. Kaulen: 
Einleitung in die heilige Schrift, Freiburg 1890. 

** Sr, Kirakos iz Gandzaka: Povijest Armenaca, Venecija (armen.) 
1878. St. 16 ss. 

povijesti. Nedavno se u arhivu Mechitarista našao armenski prijevod 
Kronike Eusebija Cezarejskog na veliku radost učenog svijeta.135 
Nastala su i originalna djela. Od Sahaka potiče zbirka kanona, a od 
Mezropa potiču t. zv. pokornički himni, koji se još danas pjevaju od Pr- 
ve do Cvjetne nedjelje u korizmi osim nedjelja.136 
Imajući u armenskom jeziku crkvenu literaturu 
uredi patrijar Sahak i liturgiju. Tako posta armenski nesamo 
književni, nego i liturgički jezik. Dosad se rabio u liturgiji 
grčki i sirski jezik. Armenski su svećenici poznavali ove jezike, 
barem u toliko, da su mogli služiti liturgiju i da su mogli puku 
prevesti evanđelje na armenski. Prema Lazaru iz Farpa održao 
je Sahak sa svojim svećenstvom sinodu u Vagharšapatu, gdje 
je zatražio u tom predmetu mnijenje svećenstva.137 Kad se 
redigirala liturgija u armenskom jeziku, osnivala se i nova 
armenska liturgija. Sahak i njegovi pomoćnici nisu 
bili samo prevodioci iz sirskoga i grčkoga, nego i redaktori. S 
novim tekstom ustaljen je i ritus sv. mise. Podloga armenskoj 
liturgiji je u glavnom grčka liturgija sv. Bazilija, nu u njoj ima 
sirskih primjesa, a i armenskih osebujnosti.138 
Crkveno-prosvjetni rad patrijara Sahaka silno digne vjer- 
ski život u puku. Vrati se sjaj Nerzesovih vremena, što više taj 
sjaj posta mnogo veći. Pučki jezik primakne liturgiju shvaćanju 
masa, a vjera prodre dublje u srca ljudi. Da se taj vierski 
život još više utvrdi, pregne Sahak da promakne monaški život, 
uredi prava i dužnosti biskupa, kor-episkopa, te kuratnog sve- 
ćenstva. Podigne znanstveni i ćudoredni život svećenstva.139 
U crkveno-političkom pogledu otcijepio se Sahak od vla- 
sti metropolita iz Cezareje, jer Perzijanci nisu dopuštali komu- 
nikaciju s bizantskim carstvom. Tako presta Armenija, barem s 
većeg dijela, biti potprovincija cezarejskog metropolita. Sahak 
je nastojao da uzdrži svoju jurisdikciju i nad grčkom Armeni« 
jom. On je što više god. 418. osobno pošao u grčku Armeniju, 
da si ondje pribavi grčke originale i da tamošnje svoje podlo- 
žnike nauči novomu pismu.!4% Protiv toga prosvjedova ceza- 


2" Sr. Msgr. Asgian u »Bessarione«, op. cit. St. 474. 

"* Sr, Msgr. Asgian: u >Bessarione«, op. cit. St. 473. 

*" Sr. Lazar iz Farpa. op. cit. I. 11. St. 48. — Abel Mechitareanz: 
Povijest sinoda armenske crkve. Vagharšapat 1874. (armen.) St. 37. 

= Sr. Sim. Weber. op. cit. 410 ss. 

#" Kanoni sv. Sahaka izdani su u dielu: »Sonherk Hajkakankh«. 
Venecija II. St. 100 ss. O kronologiji i autenciji ovih kanona sr. Cater- 
gian-Dashian: Liturgije Armenca, Wen 1897. (»rmen.) St. 323. 

** Sr. Koriun, op. cit, St. 26. — Moses iz Chorene, op. cit. HI. 57 

rejski biskup braneći perzijskim Armencima vršiti duhovnu 
službu u grčkoj Armeniji svojatajući si sada izravnu vlast nad 
grčkom Armenijom. Grčki upravitelj zemlje prista uz Ceza- 
reju. Da spasi staru vlast armenskog katolikosa, prizva se mudri 
Sahak izravno na Bizant. On posla samog sv. Mezropa sa svo- 
jim nećakom Vardanom k caru Teodosiju II. A obrati se i na 
carigradskog biskupa Attika moleći ga posredovanje. I uspije 
Car izda naredbu grčkom upravitelju, neka ne smeta Sahaka 
u vršenju duhovne službe, nego da mu iskazuje isto štovanje 
kao i cezarejskom biskupu.!#! Što više car s biskupom Attikom 
priznaše Mezropu naslov »Ecclesiastes« t. j. vijesnik evanđelja 
među grčkim Armencima i crkveni učiteli.!4? Pa ni to niie bilo 
dosta. Bizantski dvor preuzme troškove školovanja grčkih Ar- 
menaca u narodnom jeziku. Nema dvojbe, da je Bizant svim 
ovim htio da steče ljubav Armenaca, te da i perzijsku Arme- 
niju privuče pod svoj upliv. 

Tako su prilike donesle, te je katolikos perzijske Armenije 
prekinuvši vezu s Cezarejom vršio samostalni  katolikat nad 
svojim vjernicima, a usto je znao vršiti duhovnu vlast i nad 
grčkom Armenijom. 

. 


Ma da je Sahak s toliko sreće i uspieha pribavio armenskoj 
crkvi zlatno doba, ipak je imao i velikih teškoća i patnja. Ar- 
menskim velikašima bilo je teško služiti dva gospodara: i ve- 
likog kralia Perzije i svog nacionalnog kralja Artašira, koji je 
bio vrlo lošeg života. S toga učiniše zavjeru, da Artašira ma- 
knu. I Sahaka htiedoše predobiti za svoje osnove. Nu tai se 
opre smatrajući boljim čuvati poslušnost narodnom kršćanskom 
vladaru, makar je i grješnik, nego predati sebe i domovinu po- 
ganskom i tuđinskom kraliu.143 Kad dođe stvar s tužbama na 
Artašira pred sud perziiskog kralia Behrama V., bude Artašir 
svrgnut, ali s niim i Sahak. Behram postavi za katolikosa Sirca 
Surmaka, dok Sahak bude interniran, a njegova imanja 


“4 Sr. Sim. Weber. op. cit. St. 415 ss. 

** Sr. Msgr. Asgian u >Bessarione«, op. cit. St. 473. 

** Sr. Prema Mosesu iz Chorene govorio ie S*hsk: »Ma da je Ar- 
tašir odan svim manama. ipsk nosi znok svetoga krsta; on je odan ne- 
čistoći. ali ie kršćenin; njegovo ie tiielo istina okaliano. ali je nji 
duša sačuvala vjeru; on je opak. ali nije noklonik vatre: on ie odan 
ženama, ali ne štuje elemente«. Moses iz Chorene, op. cit. III. 63. 

zaplijenjena. Uzalud se za njegovu slobodu zauzimao grčki pre- 
fekt Anatolije. 


Bilo je to baš u vrijeme ekumenskog sabora u Efezu. Za- 
to vidimo, da Armenija nije bila zastupana na saboru protiv 
Nestorijevaca.“ 


Nakon jedne godine odreče se Surmak katolikata dobivši 
od kralja biskupiju Beznunikh kao baštinu. Nakon toga postavi 
porta za katolikosa opet Sirca Berkhišo-a, nu taj bude 
radi sablažnjva žvota doskora svrgnut. Onda postavi porta ne- 
kog Samuela. Ali na želju puka pusti Sahaka na slobodu 
i dodijeli ga Samuelu kao pomoćnog biskupa vrativši mu dio 
patrijarških imanja. Kad je Samuel nakon 5 godina umro, obra- 
ti se plemstvo, puk i kler na portu, neka vrati katolikat opet 
Sahaku, koji je i onako kroz sve vrijeme bio od svih Armenaca 
smatran pravim narodnim duhovnim vođom. Porta popusti.145 


Tako stade Sahak opet legitimno vršiti patrijarška prava. 
God. 435. održa u Aštišatu sinodu, na kojoj prihvati zaključke, 
stvorene g. 430. u Efezu protiv Nestorijevaca. Sahak obnovi 
vezu s Carigradom i Rimom. S Carigradom o čišćenju zemlje 
od Nestorijevaca,!4% koji su se i tamo uvukli. S Rimom o pre- 
nosu božićne svetkovine na 25. decembra.!47 

Svoj plodan i blagoslovan rad završi Sahak svetom smrću 
god. 440. Njegov grob u Aštišatu, nad kojim je sagrađen ma- 
nastir, posta narodno svetište Armenaca, kamo se sa svih stra- 
na hodočastilo. Poslije njegove smrti nastavi Mezrop zapo- 
četi rad, nu i on umre 6 mjeseci kasnije, te bi pokopan u Oska- 
hanu u Airaratu. I nad njegovim grobom bude sagrađena cr- 
kva kao nad grobom sveca. 


Gregorije Prosvjetitelj je kršćanstvo u Armeniji organizi- 
rao, Nerzes u srcima učvrstio, a Sahak s Mezropom su ga pro- 
dubili svijetlom znanosti. U literaturi u liturgiji živi Sahak 
u Armeniji kroz sva stoljeća do danas.!48 


*“ Sr. Msgr. Asgian u >»Bessarione«, op. cit. St. 472. 

** Sr. Sim. Weber, op. cit. St. 419. 

*" Sr. Sr. Koriun, op. cit. St. 29. — Moses iz Chorene, op. cit. 
NI. 57. 


*" Sr. CI. Galanus: Historia armena, Coloniae 1686. 57 St. 467. 
** Sr. Sim. Weber, op. cit. St. 421 s. 

8. Josip Giut i Ivan Mandakuni, te Vardanov i Vahanov 
ustanak. 


Iza Sahaka i Mezropa, t. j. iza god. 440. pa do konca 5. 
stoljeća proživljavala je Armenija burnu povijest, punu borbi 
za samostalnost, punu uspjeha i gorkih neuspjeha, punu sla- 
boća i punu heroizma. 

Prije nego je sv. Mezrop zaklopio oči, povjeri upravu ka- 
tolikata svećeniku Josipu iz Vaiottsa Dzora (442— 
453.). Josip nije mogao radi političkih prilika da primi biskupski 
red izvan Armenije. Usto ga perzijski dvor ne htjede priznati, 
nego prizna prijašnjeg Sahakova takmaca Surmaka, biskupa 
iz Beznunika. Tek nakon 6 godina, iza smrti Surmakove, 
primi katolikos Josip biskupski red. 

Za ovog katolikosa harala je u Armeinji hereza Messali- 
jevaca zahvativši velik dio svećenstva i visokog plemstva. 
Messalijevci su vjerski zanesenjaci, koji su napustili rad, 
pa su tražili spas u mističkom sanjarenju i ekstatičkim pleso- 
vima. Sekta nije imala stalnog vjerskog sistema, nu bila je 
pogibeljna, jer je pod krinkom asketske pobožnosti i vjerskog 
zanosa pogodovala antinomizmu u crkvenom pogledu i indife- 
rentizmu u dogmatskom pogledu. Sekta se širila najprije po 
grčkom carstvu, tako da se njom morao baviti ekumenski sa- 
bor u Efezu god. 431. Žestoko pobijani na području grčkog 
carstva skloniše se u Armeniju, gdje su uslijed povoljnih pri- 
lika našli dobro tlo. 

Da se toj sekti stane na put, sazove katolikos Josip sinodu 
u Šahapivan (oko 448.) Sinoda izda teške kazne protiv 
pristaša te sekte. Svećenici, đakoni i redovnici imadu gubiti 
svoje službe i časti, te biti žigosani. Padnu li ponovno u sektu, 
imadu im se prerezati žile. Biskupi i svećenici, koji ne bi htjeli 
prokazati heretike, gube svoju službu. Djeca madu biti smje- 
štena u prisilna odgajališta. Knezovi i svjetovni poglavari 
imadu biti izopćeni i prognani." Teške kazni, kao i vjerska po- 
duka učiniše doskora kraj Messalijevcima u Armeniji. 


** Sr. Lazar iz Farpa: Povijest Armenaca, Venecija 1891 (armen.) I. 
19. St. 117. i Johannes Katholikos: Povijest Armenaca, Moskva (izdanje 
Emina) 1853. St. 34. (armen.). 

** Sr. Hefele: Konziliengeschichte, Freiburg 1855—1890. II. 212. 

*" Sr. Ab. Mechithareanz: Povijest sinoda armenske crkve, Vagar- 
šapat 1874 (armen.). Gl. 14 St. 55 i GI. 19 i 20 St. 65. 

Mnogo veća pogibao zaprijeti armenskom kršćanštvu od 
perzijske dvorske i državne vjere, mazdaizma ili kulta 
vatre, ne toliko poradi dogmatske nauke, nego poradi političkih 
probitaka, kojima je dvor mamio častohlepne Armence. Zato 
vidimo, da se armenski katolički bogoslovi onoga vremena do- 
sta osvrću i na perzijsku religiju. Perzijski je dvor išao za tim, 
da Armeniju pomalo perzificira. Ponajprije pritisne zemlju te- 
škim porezima. Crkve i samostani, dosada prosti od poreza, 
moradoše plaćati velike poreze. Isto tako biskupi i svećenici. 
Armenskog nadprokuratora, koji se smatrao ocem i zaštitnikom 
puka, svrgoše i zamijeniše Perzijancem. Sudsku vlast oduzeše 
domaćim sucima, te ju predadoše Perzijancima. Jedino vrhovnu 
čast marzpana ostaviše Armencu Vassaku iz Siuni-a, ali 
samo zato što ga smatrahu slabićem.'*? 


Nakon ovih i ovakovih priprava pozove Jezdegerd II. 
otvoreno armensko plemstvo, da napusti kršćansku vjeru i pri- 
grli perzijski kult vatre. Videći da je kršćanstvo u pogibelji 
sazove katolikos Josip biskupe i plemstvo na sinodu u Arta- 
šat god. 450. Sinoda upravi Jezdegerdu II. pismo, u kome ga 
Flemstvo uvjerava, da se u svjetovnim stvarima potpuno po- 
korava perzijskom dvoru, nu u vjerskim stvarima da ga ne 
može slušati.** Perzijski dvor upravi smjesta poziv na sv? 
plemstvo Armenije, Georgije i Albanije, da pod prijetnjom 
smrti imade doći na dvor. Odazvaše se. Tu ispred mnogih iz- 
javi Vardan Mamikunijac, da će kralju biti vjeran dušom i ti- 
jelom u svim stvarima osim u stvarima vjere. Drugi si izmoliše 
rok za promišljanje. 


Neki potajni kršćanin na perzijskom dvoru svjetova vel- 
možama, neka izvana prihvate perzijsku vjeru ostajući u duši 
kršćani. Samo tako da će odvratiti od sebe i od svoje domovine 
teške progone, jer im zaprijetiše da će im inače pvklati sve 
žene i svu djecu. Velmože pristadoše. Pače se i njiho; vođa 
Vardan dade nagovoriti na pretvaranje. Kralj primi s najvećim 


*" Sr, Elishe: Sabrani spisi, Venecija 1859. (armen.) St. 18 ss. — Ka- 
rakashian: Kritička povijestArmenaca, Tiflis 1895 (armen.). IV. St. 118. 

#" Sr, Lazar iz Farpa, op. cit. II. 23. St. 138., te Elishe: op. cit. St. 22. 
Na sinodi u Artašatu bili su i protivnici Josipovi: Melit iz Manazkerta 
iz kuće Albianosa, te Surmak iz Beznunikha. koji je za Behrama držao 
s Perzijancima i koji je bio protukatolikos Sahaku. 

veseljem vijest, da su velmože popustili. Dede prirediti svečane 
žrtve, te vijest proglasi po svim hramovina.'** 

Armenci su mislili, da će kod kuće opet biti kršćani. Nu 
to nije bilo tako lako. Jezdegerd posla s njima u Armeniju je- 
dnog vrhovnog maga sa 700 perzijskih svecenika, koji su imali 
uvesti mazdaizam po svoj Armeniji. Magi su razvili veliku dje- 
latnost, da za perzijski kult predobe i niže slojeve. Prema vla- 
dinoj naredbi imale su se kršćanske crkve zatvoriti, samostani 
raspustiti. Ženidbe su se smjele sklapati samo po perzijskom 
običaju."  Puku su se priređivale svečanosti i davale velike 
sloboštine, samo da se odvrati od kršćanstva. Marzpan Vassak 
vabio je puk milom i silom, da jede od žrtvovanog mesa, da se 
može pred dvorom pohvaliti, kako narod pristaje uz perzijski 
kult. Otpali veimoze ajemeum.ce su ou apaučni, a djelomice su 
iz straha i častohleplja pomagali mage. 

Bila je to jedna teška kušnja za armensko kršćansivo. Nu 
crkva nadjača. Svećenstvo spozna pogibao i dade se na rad. 
I uspjeh ne izostade. Puk se s prezirom odvrati od otpalog 
plemstva. Perzijske mage ne htjede slušati, što više uskrati im 
i živežne namirnice." Plemstvo ubrzo uđe u se. Svima stade 
na čelo Mamikunijevac Vardan. Cijelom zemljom plane ustanak. 
Ustanak bukne u središtu perzijske vlade, u Zarevanu, gdje je 
bio marzpan Vassak (450.) Ustaše razoriše novo sagrađene hra- 
move vatre, te pogubiše većinu perzijskih maga. Ustanak 
se prozva Vardanovim, jer mu je on bio vođa i organiza- 
tor. Marzpan Vassak se od nužde pridruži ustašama, nu kasnije 
izdajnički pobjegne k Perzijancima, te povede njihove čete na 
rođenu braću. 

S početka posluži sreća ustašama, jer Vardan potuče Per- 
zijance na rijeci Kuru kod grada Čagčagha, nu u odlučnoj bitci 
kod Avaraira na rijeci Teghmutu posluži sreća Perzijance. 
Vardan i veliki broj plemenitih boraca umre junačkom smrću 
za najveće ideale. Armenska ih povijest slavi kao junake i mu- 
čenike.'" 

Armensko svećenstvo, na čelu katolikos Josip, listom pri- 
sta uz ustaše. Sam je katolikos Josip išao u vojnički logor, da 

** Sr. Elishe, op. cit. St. 39. 
"* Sr. Karakashian, op. cit. IV. 125. ss. 


*“ Sr. Elishe, op. cit. St. 45. 
"Sr. Lazar iz Farpa. op. cit. II. 35. St. 203 s« 

bodri junake. Prije bitke služila se sveta misa, kod koje se voj- 
nici pričestiše.'?* 

Iza smrti Vardanove pokuša njegov brat Hemayeak, 
da održi ustanak. Zatraži pomoć u Bizantu, ali uzalud. Tamo 
je iza Teodozija Il. došao Marcijan, koji je bio zabavljen dru- 
gim poslovima. Vassak potuče Hemayeaka, zarobi ga i pogubi.“ 
Ostaci raspršenih ustaša biše opkoljeni i gladom prisiljeni na 
predaju. Tako uhvati Vassak samog katolikosa i poglavice sve- 
ćenstva, ali ih pusti. 

Vassak postigne cilj, uguši ustanak. Sada je bila za Per- 
zijance najbolja zgoda, da armenskom puku, koji je bio lišen 
svojih duhovnih i svjetovnih vođa, narinu mazdaizam. Nu ipak 
Perzijanci toga ne učiniše. Kod njih nasta preokret. Kad se za- 
vršio ustanak, razlila se perzijska vojska po Armeniji paleći i 
pljačkajući. Armenci se opet digoše na oružje. I armenska pučka 
vojska rastepe Perzijance. 

Da umiri puk, dade kralj Jezdegerd Armencima slobodu 
vjeroispovijedanja.'“ 

Umjesto Vassaka, koji za svoju izdajničku službu nije 
bio nagrađen, pošalje perzijski dvor za marzpana u Armeniju 
Perzijanca Atrormizda. Taj dade uhvatiti katolikosa Josina, ve- 
liki broj biskupa i svećenika, te ih posla u Perziju. Tu budu 
bačeni u tamnicu, preslušavani i mučeni. Da ne prekrši svoju 
kraljevsku riječ, da ne će biti kažnjeni, nisu bili osuđeni na 
smrt. Nu iza nekoliko godina (16. godine vladanja svoga) dade 
Jezdegerd na poticaj maga utamničenike pogubiti.'" Mjesto mu- 
čeništva je Thearkuni kod Nyšapuha u Aparu. Samo dvojici 
oslijepljenih uspije pobjeći u domovinu. 

Mučenička smrt Vardana, kao i mučenička smrt katoli- 
kosa Josipa i tolikih drugih digla je narodni ponos Armenac» 
i ojačala njihovu narodnu i vjersku svijest. 

* 

Iza mučeničke smrti Josipove u Perziji dođoše na stolicu 
armenskog katolikosa dvojica iz porodice dvorskog biskupa Al- 
bianosa: M elit (452—456) i MosesizManaskerda (456 


#5 Sr, Lazar iz Farpa, op. cit. II. 38. St. 228 ss. 

** Sr. Elishe, op. cit. VII. 99. 

** Sr. Lazar iz Farpa, op. cit. II. 40. St. 240. 

*“ Sr. Lazar iz Farpa, op. cit. II. 48. St. 287. i 29). 

—465). Sahak, Mezrop i Josip bili su predstavnici prave crkvene 
struje, koja se oslanjala na Gregorija Prosvjetitelja. Porodica 
Albianosa vrebala je uvijek zgodu, da se u mutnim prilikama 
tuđom pomoću dočepa prve crkvene vlasti. Tako su svojedobno 
došli na patrijaršku stolicu Hussik i Zaven. Tužne prilike, kada 
je katolikos Josip bio odveden u Perziju i ondje zatočen, izne- 
soše na površinu Melita i Mosesa iz Manaskerda iz porodice 
Albianosa, kome je Kosroe II. dao imanja u Manaskerdu, Per- 
zijski ih je dvor priznao, a puk im se morao pod silu pokora- 
vati. To je razlog, da neki armenski povjesničari ne ubrajaju 
Melita i Mosesa u armenske patrijare.'** 

U ovo doba perzijske ovisnosti bude stolica vrhovnih bi- 
skupa armenskih prenesena u D vin, sjedište perzijskih marz- 
pana. Nu crkva u Vagharšapatu zadrža ipak svoju prednost.!5# 

* 

Iza ove dvojice nametnutih katolikosa dođoše na kormilo 
armenske crkve opet dva učenika sv. Sahaka i sv. Mezropa, 
koji združiše u sebi duh Gregorija Prosvjetitelja, smionost Ner- 
zesa i mudrost Sahaka, te koji digoše vjerski duh armenskog 
painičkog naroda u doba perzijskog ropstva. To su bili Giut 
ili Chad (466—484) i Johann es (485—499). 

U doba slabog Melita i Mosesa mogli su Perzijanci opet 
u Armeniji oslabiti kršćanski duh i širiti perzijsku religiju. Nu 
Giut uaniti obrat. Kao ucenik Sanaka i Mezropa bio je vuut vrio 
obrazovan. Poznavao je dobro svu grčku i armensku literaturu. 
Pio je neobično rječit, oprezan i požrtvovan. Da oslobodi svoju 
domovinu, naumi pobjeći u inozemstvo, pa dići odande ustanax 
pomoću kršćanskog Bizanta. Nu prilike nisu dopuštale bijeg. 
Grčki car Leon obećavao je pomoć, nu odlagao je, dok ga nije 
zatekla smrt (457—474).""" Zato se odluči na tihi pastoralni rad 
protiv perzijskog mazdaizma. Poukom, bodrenjem, blagošću i 
karitativnim radom osvoji opet srca klonulih. 

Protivnici se pobojaše njegova rada, pa ga optužiše kod 
porte s veleizdaje kod Bizanta. Tužilac je bio armenski renegat 


** Kronografiju armenskih patrijara ovoga doba kritički obrađuje 
Sim. Weber _u djelu »Die katholische Kirche in Armenien«. Freiburg 
1903. St. 448—454. 

** Sr. Ab. Mechitareanz, op. cit. St. 71. i Lazar iz Farpa, op. cit. 
NI. 97. St. 613. 

*“ Sr, Lazar iz Farpa. op. cit. III. 63. Si. 378—385. 

Kadišo, koji se htio dodvoriti porti. Giut se lično branio pred 
kraljem Perozom u glasovitom svom obrambenom govoru.“ 
Kralj ga otpusti slobodna u Armeniju, nu — jer je prihvatio i 
izvršavao vrhovnu crkvenu vlast bez privole porte — bude li- 
šen svoje časti. Giut je živio još nekoliko godina štovan od svih, 
te je umro u visokoj dobi u mjestu Odmesu - Geghu u Va- 
nandu.“ Ma da je bio skinut, ipak ga je puk smatrao zako- 
nitim patrijarom i svojim duhovnim vođom. 

U doba, kad je Giut živio u zatišju i odande tiho ravnao 
armenskom crkvom, postavila je porta drugoga katolikosa 
Kristofora, koji je bio katolikos samo imenom, jer ga puk 
nije priznavao. Zato ga niti ne nalazimo u popisu armenskih 
patrijara.'*7 

Iza smrti Ciutove postade katolikos Ivan Manda- 
kuni, sin Giutova brata. Ako je doba katolikosa Josipa bilo 
»sijanje sa suzama«, doba Giutovo »vrijeme teškog rada«, to se 
katolikat Ivana Mandakunijea može nazvati »doba žetve«. 

Prema Korionu rodio se Ivan oko god. 400.'"* Pripadao je 
krugu Sahakovih i Mezropovih učenika. Pribivao je sinodi u 
Šahapivanu protiv Messalijevaca, dok je u Ktezifontu trpio 
radi vjere zatvor i muke. Pomagao je revno svog strica Giuta. 

U doba njegova katolikata zbiše se u Armeniji velike pro- 
mjene. Na čelo pobornika slobode stade Vahan Mami- 
kuni, sin junačkog Hemayeaka. Poslije junačke smrti svog 
oca bude sa svojom braćom odvučen u perzijsko ropstvo. Tu 
okusi svu gorčinu zarobljeničkog života, dok ga ne oslobodi 
georgijski knez Ašuša“ Neko je vrijeme boravio na svojim 
dvorcima, podavajući se viteškim igrama i nestrpljivo gleda- 
jući tlačenje svog naroda. Kad ga optužiše, da skuplja blago 
za ustanak, pođe na perzijski dvor, gdje bogatim darovima i 
hineći pristajanje uz perzijsku vjeru poput svog strica Vardana 


** Sr, Lazar iz Farpa, op. cit. III. 64. St. 387. 

* Tako prema Lazaru iz Farpa, op. cit, ibidem. Aršak Mikelian Ter 
tvrdi, da je Giut umro u Perziji (Die armenische Kirche in ihren Be- 
ziehungen zur byzantinischsn v. 4, bis z. Jahrbundert), Leipzig 1892. 

*" Sr, Sim. Weber, op. cit. 458. 

** Sr. Koriun: Život i smrt sv. Mezropa, Venecija 1894 (armen.) St. 
46. Kao mjesto rođenja uzimaju Tsachnot u Ašaruni. Sr. Sarkisean: 
Kritička rasprava o Ivanu Mandakunijcu i njegovim djelima, Veneciji 
1895 (armen.) St. 10. 

*€ Sr, Lazar iz Farpa. op. cit. III. 59, St. 364 ss. 

odvrati od sebe pogibao. Nu ne za dugo, plemenitost i junaštvo 
doskora svlada kukavštinu. 


Kad u to doba georgijski knez Vašthang digne ustanak 
protiv Perzije, plane ustanak i u Armeniji." Ustašama stade 
na čelo Vahan. Ustaše se zakleše na Boga, Gregorija i vardanske 
mučenike, da će radije umrijeti nego dalje snositi ponizivanje 
armenskog naroda i kršćanske crkve. Ustaše osvojiše grad 
Artašat. Perzijski im marzpan umakne, nu zato uhvatiše izda- 
jicu Kadišu. Onda udariše na Dvin, gdje postaviše za uprav- 
ljatelja Sahaka Bagratunijca umjesto pobjeglog perzijskog 
marzpana Atera-Vsnaspa.'"“ Onda potukoše Perzijance kod 
Nacnidevana'"" na Masisu (482) i kod Nersešapata (483). 
Kasnije je ratna sreća bila prevrtljiva. God. 484 padne per- 
zijski kralj Peroz u boju s Hunima, a njegov nasljednik 
Vagharš (484—488) ponudi ustašama mir i slobodu. Vagharš 
prizna Vahana vrhovnim zapovjednikom armenske vojske. 
koju je čast uvijek imao jedan član obitelji Mamukunijevaca. 
Qod. 4858. postade Vahan armenskim marzpanom, dok je cast 
vrhovnog vojskovođe dobio njegov brat Vard.'“* Tim je Arme- 
nije dobila nacionainu upravu. Usto je Perzija zajamčila Ar- 
mencima slobodu kršćanskog vjeroispovijedanja. Hramovi vatre 
bijahu napušteni, širenje mazdaizma obustavljeno. Tako je 
Vahanov ustanak urodio dobrim posljedicama. Znak 
križa opet zasja u uzmućenoj zemlji. 


U doba ustanka činio je Johannes Mandakuni ono, što je 
nekoć činio katolikos Josip. Boravio je u taboru ustaša i bodrio 
vojnike na ustrajnost. Iza sretno svršenog ustanka dade se na 
tih i blagoslovan pastoralni rad u zemlji. Pregne da otpale 
privede natrag k kršćanstvu, da odstrani zle običaje, koji su 
se nastojanjem Perzijanaca uvukli u zemlju i da podigne du- 
hovni život. Uz pomoć Vahana uspostavi i sagradi razvaljene 
kršćanske crkve i uredi crkvene svečanosti na radost puka. 
Poput sv. Gregorija Prosvjetitelja prolazio je zemljom propo- 


'“ Sr. Lazar iz Farpa, op. cit. III. 66. St. 405. 
*" Ibid. III. 68. St. 418. 

*" Ibid. III. 68. St. 426. 

"" Ibid. III. 71. St. 443. 

*“ Ibid. III. 98. St. 615. ss. 

vijedajući i opominjući; pa kako je Gregorije razarao poganske 
hramove, tako je razarao perzijske hramove vatre. 

Poput Nerzesa i Sahaka promicao je Mandakuni redov- 
nički život, jer je u njemu vidio izvrsno sredstvo, da se u puku 
učvrsti vjera. Zato je popravljao postojeće samostane, gradio 
nove i davao im vrsne predstojnike, kako bi svaki samostan 
postao žarište znanosti i duhovnoga života. Među ove pred- 
stojnike spada i glasoviti povjesničar Lazar iz Farpa, kome je 
predao samostan samog katolikosa u Ečmiadzinu.'" 

Velika je zasluga katolikosa Mandakuni-a, što je uredio 
bogoslužbene knjige. Dok su Sahak i Mezrop preveli na armenski 
jezik misnu liturgiju i dali narodu obrednik, dotle je Manda- 
kuni obrednik proširio i redigirao armenski časo- 
slov. Misnu liturgiju obogatio je novim misnim obrascima. 
U liturgiji živi Johannes Mandakuni do danas. O njegovu knji- 
ževnom radu govorit ćemo još na drugom mjestu. Tako je on 
postao duhovni preporoditelj svoga naroda. 

Johannes Mandakuni stoji na granici starog kršćanskog 
doba na pragu srednjeg vijeka. Njegova je zasluga, da je ar- 
menski svoj narod savršeno oboružao duhovnim vrijednotama, 
da može zakročiti u srednji vijek i podnesti sve tegobe, koje su 
ga čekale. 


9. Monofizitstvo u Armeniji. 


Pošto smo opisali slavnu i herojsku povijest stare Arme- 
nije, kada je ona bila još katolička, prelazimo na drugo raz- 
doblje armenske povijesti, kad su se Armenci silom prilika 
odvojili od crkvenog jedinstva i pali u monofizitsku herezu. To 
ćemo razdoblje opisati kraćim potezima. 

Napeti odnošaji između bizantskog carstva i perzijske 
države nisu dopustili armenskim biskupima, da sudjeluju na 
III. ekumenskom saboru, koji se god. 431. održao u Efezu. 
Armenski su biskupi ipak dobili acta saborska. Kako armenski 
jezik nije bio gramatički još utvrđen, preveli su se spisi neto- 
čno, što je dovelo do dogmatičkih nesporazumaka Armenije 
s Bizantom. Nu jedinstvo nije prekinuto. Rat između istočno- 


"Ibid. III. 93. St. 592. Bilo je to prema ustanovi mira i uz pri- 
stanak samog Vahana. Sr. Sarkisean, op. cit. St. 25. 

#* Sr, Lazar iz Farpa: List na Vahana, Venecija 1891. (armen.) St 
641. 664 sn. 

bizantskog carstva i Perzije spriječio je ponovno armenske bi- 
skupe, te nisu mogli pribivati ekumenskom saboru u Kalce- 
donu god. 451. Netočan prijevod saborskih akata učinio je, te 
su Armenci vidjeli neku opreku između dogmatskih dekreta 
efeških i kalcedonskih. K tome pridođe, te je učenik zloglas- 
nog sirskog opata Barzumasa Samuel došao u Armeniju i po- 
čeo širiti monofizitsku nauku. Službeno poče Armenija prista- 
jati uz herezu, kad je car Zenon god. 482. izdao »Henotikon«, 
koji osuđuje Nestorija i Eutiha, ali o kalcedonskom saboru ne 
govori ništa. Da se dodvore caru Zenonu, pa da od njega do- 
biju pomoć protiv Perzijanaca, prihvate Armenci na sinodi u 
Vagharšapatu god. 491., kojoj je predsjedao katolikos Papken, 
Zenonov »Henotikon«.!77 Tako su bili na pol puta, da zabace 
pravovjernu nauku izbjegavajući izraze »jedna narav« i »dvije 
naravi«. Potpuno padnu u monofizitsku herezu u 6. stoljeću. 
God. 527. osudi armenski koncil u Feyinu pod predsjedanjem 
katolikosa Nersesa kalcedonski sabor, a s njim i pravo- 
vjernu nauku o dvije naravi u Kristu. Isto učini sabor u Dvinu 
(Dovin ili Tovin) god. 596. pod predsjedanjem katolikosa 
Abrahama, koji osudi kalcedonski sabor i izopći iz crkve 
sve njegove pristaše. Abrahamova ekskomunikacija pogodi i 
georgijskog natpastira Kyriona (572—598), kojega je Abra- 
hamov predšasnik Moses II. poslao Georgijcima na njihovu 
želju za vrhovnog pastira, a koji je otvoreno branio kalcedon- 
ski sabor, 178 


Da odvuče Armence od hereze, sazove bizantski car Mau- 
ricije god. 597. sabor u Carigrad, na koji dođu i biskupi iz 
grčke Armenije. Ti priznadu na saboru zaključke kalcedonskog 
ekumenskog sabora. Kad se armenski patrijarh Abraham tome 
protivio, odcijepi car Mauricije god. 600. biskupe grčke Arme- 
nije od jurisdikcije Abrahamove, pa postavi za pravovjerne 
Armence posebnog katolikosa Ivana, sa sjedištem u gradu 
Kutais u Georgiji. 

Nastojanjem cara Heraklija (610—641), a poslije smrti 
katolikosa Abrahama i Ivana prizna sinoda u Karinu (Erzeru- 


*" Sr. R. Janin: Les Eglises orientales et les Rites orientaux, Paris 
1935. str. 400. 

"Sr. V. Himpel: >Armenien, das Land und seine Geschichte« u 
J. Hergenrčther — Fr. Kaulen: »Kirchenlexikon«, Freiburg ii B. 1882. 
I str. 1333. 

mu) god. 628. kalcedonski sabor. Uz sinodu pristade novi ar- 
menski katolikos Ezdra, te više biskupa i učitelja, naročito 
iz krajeva bizantske Armenije. 

Budući da su pristaše kalcedonskog sabora počeli mije- 
njati i armenski obred u grčki i budući da su grčki vojnički 
upravitelji svojom vladavinom vrlo ozlojedili Armence, zauzme 
sinoda u Dvinu god. 645. koju je sazvao Nerses IL, nasljed. 
nik katolikosa kizdre, opet neprijateljski stav prema kaicedon- 
skom saboru, što više uz druge hereze osudi i »kalcedonsku« 
herezu. Miroljubivi patrijar Nerses III. opirao se ovoj struji, 
ali je nije mogao suzbiu. Što više moraae pobjeći i ustupiti 
mjesto izrazitom protivniku pravovjerja Vardapetu Iva- 
nu, koji god. 651. na sinodi u Manazkertu osudi kalcedonski 
sabor zajedno s propagatorima grčkog obreda. Na toj sinodi 
bude izrečena osuda i dogmatičkog pisma pape Leona Veli- 
koga, katolikosa Ezdre i sabora u Karinu god. 628.172 


Četiri godine kasnije vrati se u Armeniju prognani Ner- 
ses IIL., a s njim i miroljubivi duh. 

Ovako je kolebala Armenija od sada dalje kroz vijekove 
između krivovjerja i pravovjerja. Uvijek se našlo pojedinaca, 
osobito među višim svećenstvom, koji su vidjeli, da je istina 
na zapadu i u bizantskom carstvu, gdje se priznavao kalcedon- 
ski sabor. Nu politički motivi, a naročito nacionalna odbojnost 
prema bizantskom carstvu, učiniše, te se Armenci u većini 
priklopiše Monofizitistvu. Teški udarci, od kojih je trpjela ova 
nesretna zemlja bijahu uzrokom, te se Armenija iza g. 692. 
potpuno odvojila od opće crkve i ukočila u krivovjerju.!5% Ovi 
teški udarci stigoše zemlju najprije od Arapa, onda od Mon- 
gola, konačno od Turaka. 


God. 636. provališe Arapi pod Abdurrahmanom kroz 
pokrajinu Taron u Armeniju, te ju strašno opustošiše. Kako je 
pomoć od Bizanta bila nedostatna, pade Armenija pod vlast 
Arapa. Postade podložna kalifu u Damasku, koji je u Armeniju 
slao svoje upravitelje. 


** Sr. V. Himpel, ibid. str. 1334. 

** Kad je famozna sinoda >Quinisexta« in Trullo god. 692 osudila 
armenske vjerske običaje, Armenci su se tako odbili od Bizanta, da je 
izmirenje postalo nemoguće. Sr. R. Janin, op. pit. str. 400. 

+ U-ratovima između istočno-rimskih careva i Saracena, 
koji se odvijahu na armenskom tlu, mogla je Armenija sama 
stradati. Bezbrojni proliše krv svoju za vjeru, dom i obitelj. 
U 9. stoljeću započe za Armeniju perioda mira i cvata. U Ar- 
meniji dođe tada do vlasti kneževska porodica Bagratuni- 
jaca. Kalif Mervan iz Damaska podijeli već god. 748. knezu 
Aschotu iz porodice Bagratunijaca upravu okupirane Arme- 
nije. God. 885. podijeli kalif Mutamid Billah iz Damaska dru+ 
gomu Aschotu iz iste porodice naslov kralja. I tako su odsađ 
Bagratuniici kao kraljevi vladali u Armeniji od 885. do 1074., 
kada su Bizantinci umorili posljednjega kralja Kakiga II. Ma 
da su ti kraljevi bili arapski vazali, ipak su svojom mudrošću 
znali steći veliki stepen nezavisnosti. Resi ih slava, da su u 
velike promicali znanost i umjetnost. Niihova prijestolnica grad 
Anina Arnačaju bila ie slična troianskom Ilionu. puna utvrda, 
palača i crkava, o čemu svjedoče ruševine zapadno od Alago- 
eza.181 Kako ie ova porodica potiecala iz Tudeie vežući svog 
praoca uz.slavno ime Salomona i kako je diljem stoljeća saču- 
vala židovske običaje, bila je i sada, ma da se davno pokrstila, 
sklona Židovima. U vrijeme njihove vlade uselile su se brojne 
židovske kolonije u Armeniju, naročito u Erevantačad, Van 
Našičevan i Artaksatu, U 11. stoljeću oslabi vlast Armenaca, 
jer se jedan dio odvrgne izabrav Asrunijca Senekherima za 
kralja sijelom u Vaspurakanu. 

Pogibao pred Seldžucima sklone kralja Kakiga II. i 
Senekherima da predaju svoju državu Bizantu. Nu to urodi 
zlim posljedicama. Konstantin IX. Monomah postavljao je u 
Armeniji za crkvene poglavare Grke i prisvajao si crkvena 
dobra, što urodi ogromnom mržnjom Armenaca na Grke. Sel- 
džuci provale ipak u Armeniju, osvoje ju i opljačkaju. Glavni 
grad Ani bude razoren. Najviše se opirao grad Erzerum, nu 
konačno bude i on osvoien i kažnjen. Preko 100.000 Armenaca 
bude što ubijeno što odvedeno u Perziju.182 

U 13. stoljeću provale u Armeniju Mongoli čineći isto 
što i Seldžuci. 

Radi ovih provala ostaviše mnogi Armenci svoju domo- 
vinu, pa pobjegoše u tuđinu: na Kavkaz, u pontsko gorje, u 


“= Sr._H. Zimmerer: »Die europšische Tirkei und Armenien« u H. 
Helmolt. Weltgeschichte. Leipzig u. Wien, 1905. V. str. 199. 
*# Sr, V. Himpel, ibid. str. 135. 

Trapezunt, u bizantsko carstvo, na Krim, u Rusiju, pače i u 
Poljsku i Galiciju. Drugi — poglavito između plemstva — pre- 
bjegoše preko Taurusa u bogatu Ciliciju, Kapadociju i Pamfi- 
liju. Tu stvoriše novu svoju domovinu, t. zv. Malu Arme- 
niju, koja si izvojšti slobodu pod dinastijom Rubenida. Za- 
četnik je ovoj dinastiji Rhupen ili Ruben iz kraljevske poro- 
dice Bagratuniiaca. Glavni grad postade Sis.183 

Da se održe u borbi sa Bizantom, sklapali su kralj sci 
Male Armenije saveze sa zapadnim knezovima. Tako su 
primjerice sklopili trgovački ugovor s Venecijom god. 1201., 
a onda s trgovačkim gradovima Italije, Španjolske i Francuske. 
U vrijeme križarskih vojni išli su na ruku zapadnim Križarima. 
Poseban savez sklopi dinastija Male Armenije s vladarima 
otoka Cipra iz porodice Lusignana. Odatle je Mala Armenija 
dobila svog posljednjeg kralja Leona V., koji je nakon pada 
Male Armenije god. 1375. prebjegao kralju Karlu VI. u Fran- 
cusku, gdje je god. 1393. i umro te bio pokopan u kraljevskoj 
grobnici u St. Denisu. Dok su Armenci dosada kroz vijekove 
stajali pod kulturnim uplivom Bizanta, poprimajući grčki jezik 
i grčke običaje, dotle se Maloj Armeniij zapaža upliv fran- 
cuske kulture. U glavnom gradu Sisu govorilo se francuski. 
Ugovori su pisani u francuskom i u latinskom jeziku." 

U 16. stoljeću dođu novi osvajači. God. 1575. opustoši 
zemlju perzijskišah Tachmas1., a god. 1583. provale 
u nju Turci. U to tužno doba klanja i pljačkanja ostavi opet 
veliki dio Armenaca svoju domovinu. Tko je samo mogao 
bježao je iz nesretne domovine. Bili su to dakako bogatiji 
imućniji. Početkom 17. stoljeća osvoji perzijski ša! 
Abbas (1586—1629) veliki dio Armenije Turcima, i tak: 
kude Armenija konačno podijeljena među dva gospodara, dv: 
mučitelja: sunitske Turke i šiitske Perzije« 
koji su ju krvavo pritješnjavali.“*“ Ovo stanje potraja sve d 
u 18. stoljeće, kada je perzijski šah Nadir osvoji 


** Zornu kartu o iseljenju Armenaca i o jakosti njihove populaci; 
u pojedinim krajevima donosi H. Zimmerer u navedenoj radnji st 
198 s. 

“Sr. V. Himoel, ibid. str. 1336. 

** Perzijski šah Abbas odveo je najplemenitiji dio armenskog n: 
roda u Ispahan, da se posluži njima u pridizanju kulture, a .naroči 
obrta. U tu svrhu prenesao je god. 1614 i narodne njihove svetinje 
Perziju, kao na pr. moći sv. Gregorija Prosvjetitelja. Te su tek gc 
1638. vraćene u Ečmiadzin. Sr. H. Zimmerer, ibid. str. 200. 

veliki dio turske Armenije i ponovno razorio Erzerum. Ar- 
menski junak David Sunijac (umro 1728) stade na čelo bijednoj 
armenskoj raji, da ju oslobodi od ugnjetavača, sličan Skender- 
begu Kastrioti, nu samo za kratko vrijeme. U 19. stoljeću 
pridođe treći krvnik: Rusija. Ta se zarati najprije s Perzi- 
jancima, a onda s Turcima. Rusko-perzijski rat g. 1829. i rusko- 
turski rat g. 1878. donese sreću Rusiji. Opet se komadala Ar- 
menija. Iza god. 1828. dobije Rusija veliki dio sjeverne 
Armenije. Iza svjetskog rata Armenija je podijeljena među tri 
gospodara: pod Tursku, Perziju i pod Rusiju." Svaki pokušaj 
oslobođenja skupo je platila krvlju. Povijest izbraja velike 
pokolje Armenaca god. 1894. i 1895., te i koncem svjetskog 
rata 1917. i 1918. Danas je Armenija nekako podjednako podi- 
jeljena između Rusije i Turske, dok Perzija posjeduje manju 
trećinu. Granice ruskog, turskog i perzijskog posjeda diraju se 
na malom Aranatu, 


10. Borba Armenaca s Paulicijevcima i Thondrakitima. 


Otkako se Armenija konačno odijelila od dva glavna sre- 
dišta kršćanstva, od Rima i od Bizanta, i otkad se utvrdila u 
monofizitskoj herezi, bila je armenska crkva zabavljena sama 
sobom. Od 7. do 11. stoljeća imala se boriti s pseudo-spirituali- 
stičkom sektom Paulicijevaca. Paulicijevci su srodni 
Marcionitima. Uče dualizam priznavajući dobrog Boga, stvo- 
ritelja neba i duhovnog carstva, te Demiurga, stvoritelja osjet 
nog svijeta. Zabacuju svaki izvanji kult, osobito krst i svetu 
večeru, štovanje slika i kipova. Hierarhije ne poznaju. Sekta je 
nastala u 7. vijeku u Armeniji. Proširila se od Phanoroe na 
Liku sve do Colonije, odavde u područje Eufrata do Samosa 1 
natrag do Mopsvestije. Iz Armenije su sektu bizantski carevi 
lošom politikom prenesli na Balkan u Traciju, da im bude 
obrana protiv navala slavenskih naroda. Sjedište im je bilo 
u Plovdivu. 

Protiv Paulicijevaca borio se armenski katolikos Nerzes III., 
koji se god. 654. vratio iz progonstva, katolikos Izrael i Ivan 
Oznijski, koji je protiv njih držao sinodu u Dvinu god. 710. 


“Sr. V. Himpel, ibid. str. 1336. 

.Sekti učini kraj bizantski car Aleksije Komnen (1081—1118), 
koji dade glave sekte pohvatati i pozatvarati.!"" 
Pauliciievcima srodni su Thondrakiti. prozvani po 
mjestu Thondrake, gdje je oko god 840 živio i djelovao osnivač 
sekte svietovniak Semhat. Thondrakiti zabacuiu svećenički 
red, krst i svetu večeru, štovanje slika i kipova, pače i ženidbu. 
Umjesto ženidbe uvedoše neki od njih »slobodnu ljubav«, kako 
su to činili i neki Paulicijevci. Poput Manihejaca dijelili su se 
u savršene i nesavršene. U 10. i 11. vijeku počela se sekta jako 
širiti. Glavna joj sjedišta bijahu ovi armenski gradovi: Kasche, 
Chnun, Thulail i Throndrake. Službena armenski crkva borila 
se protiv sekte duhovnim oružjem. Katolikos Johannes Ova- 
yensis osudi sektu god. 847. U 11. stoljeću borio se protiv 
sekte Gregorios Magistros iz armenske porodice Bahlavuni, 
carski namjesnik u bizantskom dijelu Armenije. Ma da ih se 
mnogo vratilo u krilo armenske crkve, ipak ih je bilo nešto još 
polovinom 12. stoljeća, jer ih spominje katolikos Nerses IV. 
Clayensis. Armenski pisac Ter Mrkčian drži, da su i Thon- 
drakiti s Paulicijevcima presađeni u Traciju, gdje su pomogli 
stvaranju dualističkih sekta: Bogomila, Katara i sličnih. 


11. Armenski katolikati i njihova vlast. 


Do 12. stoljeću imađahu monofizitski Armenci ili Grego- 
rijevci jednu vrhovnu glavu, svoga katolikosa ili patrijara. 
Stolica se armenskog crkvenog poglavice često mijenjala. TJ 
stara vremena je bila u _ Aštišatu, Vagharšapatu, 
Dvinu. U Dvinu je bila patrijarška stolica najdulje. Pojedini 
patrijari znali su prenesti stolicu i drugamo. Tako je katolikos 
Nerses IV. (1166—1173) rezidirao u Rom -K1a y u, radi česa 
zove Nerses Klayetzi. Od god. 1441. nalazi se stolica glavnog 
armenskog katolikosa u Ečmiadzinu.“ 


*" O. Paulicijevcima sr. monografiju arhiđakona Karapeta Ter — 
Mrkčiana iz Ečmiadzina: Die Paulikianer im byzantinischen Kaiser- 
reiche und verwandte keitzerische Erscheinungen in Armenien, Leipzig 
1893. O njima vidi i K. Krumbacher: Geschichte der byzantinischen Li- 
teratur, Miinchen 1891. 

*" O Thondrakitima sr. Karapet Ter — Mrkčian, ibid. str. 82, ss. 
123 ss., 130 ss. Nadalje sr. isti: »Die Thondrakier unseres Tages« u Bri- 
gers »Zeitschrift fiir Kirchengeschichte«, 1896. str. 253 ss. 

** Sr. Statistica con cenni storici delle gerarchia e dei fedeli di rito 
orientale, Roma 1932 str. 79. 

U 12. stoljeću dobije Armenija još jednog katolikosa. God 
1113. uskrati David, metropolit grada Agthamara na jed- 
nom otoku jezera Van zakonitom katolikosu Gregoriju III. 
(Krikor) Bahlavuni-u posluh, pa se proglasi neovisnim. Ma da je 
bio na sinodu u Kara-Daghu od Gregorija III. izopćen i lišen 
biskupske časti, David se ipak održa u Agthamaru, pa ima 
svoje nasljednike sve do danas. Jedan od tih dobi god. 1461. va 
perzijskog šaha Džhaina naslov »katolikosa cijele Armenije«. 
Međutim unatoč pomoći perzijskih vladara nisu katolikosi 
Aghtamara nikada došli do većeg utjecaja u Armeniji. Uspjelo 
im je proširiti svoju vlast na samom vanskom otoku Agthamaru, 
bogatu samostanima i crkvama, te u nekoliko obližnjih srezova, 
tako u srezu Gavaše i Šatakh vilajeta Van i u srezu Khizan 
vilajeta Bithlis."* 

Kad su armenski boljari u 13. stoljeću radi mongolskih 
provala ostavili domovinu i iselili se u zapadne krajeve Male 
Azije, osobito u plodnu Ciliciju, preseli se onamo i zakoniti 
armenski katolikos god. 1293., te je odanle upravljao bisku- 
pijama Male i Velike Armenije sve do sredine 15. stoljeća 
Stolovao je u gradu Sisu. 

Godine 1311. odvojiše se od siskog katolikata Armenci u 
Palestini i na Libanonu. Razlog je bio neposluh, kao i u Agtha- 
maru. Armenski monasi samostana sv. Jakoba u Jeruzalemu 
ne htjedoše primiti reforme, određene na sinodi u Sisu god. 
1307., pa si postaviše svog vjerskog poglavicu, biskupa grada 
Jeruzalema snaslovom patrijara. Budući da su 
egipatski sultani bili u ratovanju s kraljevima Male Armenije, 
podupirali su ovu emancipaciju. Međutim jeruzalemski ar- 
menski patrijar nije bio katolikos u pravom smislu, jer nije 
nikada imao prava rediti biskupe i posvećivati sv. krizmu. U 
građanskom pogledu zavisio je o carigradskom armenskom 
patrijaru. Njegova se vlast protezala na Palestinu i na 
Libanon." 

Poslije smrti siskog katolikosa Josipa II. god. 1440. pozvaše 
četiri biskupa sjeverne ili Velike Armenije, koji ne htjedoše 
ići na izbor u Sis, novo izabranog katolikosa, da dođe rezidirati 


#" Sr, R. Janin, Les Eglises orientales et les Rites orientaux, Paris 
1935. str. 422. 
** Sr, R. Janin, ibid. str. 423 s. 

u Ečmiadzin blizu Erivana na podnožju svetog brda Ararata, 
gdje će biti u sredini svoga naroda. Kad im je molba bila 
odbijena, izabraše njih četvorica na svoju ruku Girakosa Vira- 
betsia god. 1441. za »pravog armenskog katolikosa«. Novi se 
katolikos nastani u gradu Ečmiadzinu, te steče ubrzo veliki 
ugled postavši pravo središte crkvenog života armenskog. Po- 
moglo mu je pučko vjerovanje, da je tu boravio sv. Gregorij 
Prosvjetitelj i da su tu stolovali prvi njegovi nasljednici. U 
Ečmiadzinu se čuvala i pokazivala desna ruka Svetiteljeva, 
premda se i Sis hvalio da ima desnicu Svečevu. 

U Sisu ostao je i dalje prijašnji katolikos. Osnutkom 
katolikata u Ečmiadzinu, komu je pripala cijela sjeverna Ar- 
menija, znatno se suzila vlast katolikosa u Sisu. S početka je 
imao jurisdikciju nad svim Armencima, koji su došli pod 
tursku vlast izuzev onaj mali dio, koji je priznavao katolikat 
u Agthamaru i patrijarat u Jeruzalemu. Vlast siskog katolikosa 
znatno umanji osnutak armenskog patrijarata u Carigradu 
god. 1461. 

Carigrad je već od bizantskih vremena imao jednog ar- 
menskog biskupa za Armence, nastanjene u glavnom gradu 
carstva. Taj je iza osvojenja Carigrada po Turcima došao do 
velikog upliva. Sultan Mehmed II. htjede za Armence učiniti 
isto, što je učinio za Grke. Uzvisi ih, da ih zarobi i da u njima 
ima uporište protiv Rima, koji je dizao vojske na Turke. On 
učini armenskog biskupa u Carigradu patrijarom za 
sve Armenceturskog carstva, pa mu podijeli gra- 
đansku vlast nad njima. Carigradski je patrijar reprezentirao 
kod porte armensku crkvu. Unatoč velikim građanskim povla- 
sticama, kojima je nadmašivao sve prijašnje armenske crkvene 
poglavice, ipak je carigradski armenski patrijar u vjerskom i 
crkvenom pogledu bio ovisan od onoga u Sisu. Priznavalo mu 
se doduše, da nosi »gonker« (pojas od bisera i dragog kamenja; 
i da posvećuje svetu krizmu, nu nije nikada imao vlasti po- 
svećivati biskupe? 

Tako su monofizitski Armenci ili Gregorijevci kroz po: 
sljednjih pet stotina godina imali pet katolikosa, odnosno: pa 


*“ Sr. R. Janin, ibid. str. 419. ss. 
"“ Sr. R. Janin, ibid. str. 423. s. 

: trijara. Prvi i teoretski jedini pravi crkveni poglavica je ka- 
tolikos u Ečmiadzinu. Njegova se vlast danas proteže nad 
Armencima u Rusiji i Transkavkaziji, Perziji, Indiji, Evropi i 
Americi. Drugotni katolikosi jesu onaj u Sisu i u Agthamaru. 
Siski katolikos imao je duhovnu (ne građansku) vlast nad Ar- 
mencima u turskoj Armeniji, dok si je onaj u Agthamaru 
prisvojio i crkvenu i građansku vlast nad malim teritorijem 
oko jezera Van. Ispod ovih napomenutih su patrijarati u Jeru- 
zalemu i Carigradu. Iza svjetskog rata je katolikat u Agthamaru 
utrnuo, dok se katolikat siski združio s carigradskim patrija- 
ratom, tako da je danas carigradski patrijar_podjedno i siski 
katolikos. 

Osim napomenutih časti imadu iseljeni nesjedinjeni Ar- 
menci dvije autonomne metropolije: jednu u Bugarskoj i jednu 
u Galiciji, o čemu će biti govor kasnije. 


12. Armenska književnost. 
1. Osnivači armenske književnosti. 

Armenska književnost počinje početkom 5. stoljeća, kad je 
Mesrop (f 440) obreo armenski alfabet i udario osnov narodnoj 
literaturi odabravši između raznih dialekata onaj iz pokrajine 
Goghten kraj Ararata za književni jezik. U prvom stoljeću 
iza svog pokrštenja služio se kršćanski armenski narod u crkvi 
i u crkvenoj liturgiji jezikom grčkim i sirskim. U tim se jezi- 
cima odgajala i duhovna mladež za svoju-službu. Prvi apostol 
armenski sv. Gregorije Prosvjetitelj, odgojen u ve- 
likoj akademiji u Cezareji kapadočkoj, obavljao je svetu 
liturgiju u grčkom jeziku ili u sirskom jeziku. A pošto puk 
nije razumio stranog jezika, morao je iza obavljene liturgije 
sveto Pismo prevesti i protumačiti u domaćem armenskom 
jeziku. Već je sam Gregorije osnovao jednu visoku školu za 
uzgoj kraljevske djece obitelji Arzacida. Odgoj se vršio u 
grčkom i sirskom jeziku. Katolikosi, koji su kroz 30 godina iza 
njega slijedili: Aristakes, Verthanes, HussikiDa- 
nijel, pođoše njegovim tragom, te su također osnivali škole 
s grčkim i sirskim nastavnim jezikom. Nijhovim tragom pođe i 
slavni sv. Nerzes Veliki, koji je, odgojen i zaređen u 
Cezareji, na mnogim mjestima Armenije podigao škole za 
učenje grčkoga i sirskoga jezika. 

Već je Gregorije Prosvjetitelj osjećao potrebu 
narodne literature, nu nije bilo slova, a ni književnog jezika. 
Njemu pripisuju armenski pisci'" da je udario osnov armenskoj 
liturgiji (časoslovu, himnariju, ritualu, kalendaru i misalu), koja 
se usmenom predajom prenosila kroz cijelo stoljeće, dok se 
nije našao patrijar, koji je svome narodu priskrbio alfabet 
književni jezik i literaturu. Bio je to Nerzesov sin i nasljednik u 
vatrijaratu Sahak ili Izak. On nađe pomoćnika u svom 
priiateliu sv. Mezrovu, najprije kraljevskom tajniku, a onda 
pustinjaku i svećeniku. 

Mezrop je izumio alfabet, kojim se dosada služe Armenci, 
Georgijci i Albanci. Patrijar Sahak u zajednici s Mezropom 
osnuje po svoj Armeniji škole, gdje su se učile sve znanosti 
u armenskom ieziku. Niih dvojica stvoriše kolo svojih učenika, 
koji dolaze pod imenom »Prevodioci«. Ti učeni ljudi pre- 
točiše u armenski jezik svu mudrost, koju su do onda posje- 
dovale visoke katoličke škole u Rimu, Aleksandriji, Cezareji, 
Antiohiji i Carigradu. Oni stvoriše armenskom narodu zlatno 
doba znanosti. Oni postadoše svojoj crkvi luči, koje dosada 
švijetle, barem u onom dijelu armenske crkve, koji je u svezi 
s Rimom. 

Sahak je sastavio knjigu Canona, sabranih jednim dijelom 
iz sabora do onda održanih, a drugim dijelom iz djela starih 
crkvenih otaca. Pisci slave rječitost Sahakovu i eleganciju nje- 
gova stila. U zajednici s Mezropom uredi armensku liturgiju, 
t.j. časoslov, himnarij, ritual, kalendar, misal i sve javne mo- 
litve, koje su se predajom očuvale od vremena Gregorija Pro- 
svjetitelja. Sada je sve to armenskim pismom i klasičkim 
armenskim dialektom napisano i ostavljeno potomstvu. Radi 
toga je puk obojicu slavio kao anđele, koji su s neba sišli“ 
Od Mezropa potiču t. zv. pokornički himni, spjevani u 6 stopnom 
metru, te koji se pjevaju od prve nedjelje korizme sve do 
subote prije cvjetne nedjelje izuzev same nedjelje.  Mezrop 
je naslijedio Sahaka na patrijarškoj stolici u Vagharšapatu, nu 
nadživio ga je samo 6 mjeseci. 


Sr, Msgr Asgian: >I fondatori della letteratura armena al V. sec.« 
u radnji: »La S. Sede e la Nazione armena«, Bessarione, Roma 1899. V. 
str. 470. 

** Sr. Gabr. Aveditskian: Lib. Eccles.. Venezia 1868. str. 10. 

Učenici ove dvojice armenskih. učitelja, zvani »Prevo- 
dioci«, učili su najprije pod nadzorom njinovim na naroanoj 
duhovnoj akademiji u Vagharšapatu, a onda su se razišli po svoj. 
Armeniji preuzimajući druge škole: u Paidagaranu, Goghtenu, 
Swunni-u, Sagakumu, Daširu, Aršaruni-u. Skola Sahaka i Mez- 
ropa davala je armenskomu narodu kroz 50 godina učenjake, 
svece, apostole i pisce, kojima se može dičiti kroz sva vre+ 
mena.'"* To je zlatno doba armenske literature, i svete i pro- 
fane. Najveći dio spada na prijevode grčkih i sirskih svetih 
otaca iz doba, kad je cijela crkva priznavala rimskog. biskupa 
kao vrhovnog glavara. Literatura obiluje kronikama i, povje+ 
snim djelima. neprocjenive vrijednosti. Manje ima izvornih 
bogoslovskih djela. 


2. Zlatno doba armenske književnosti, 

Od armenskih otaca zlatne dobe napominjemo slijedeće: 

1. Eznik iz Kolba, rodom iz sela Kolba (Koghba).'" 
Dođe već zarana u doticaj s patrijarom Sahakom i učenim 
Mezropom, koji ga god. 425. poslaše na nauke Edessu, da prouči 
sirsku patristiku, pa da prevodi sirske oce na armenski jezik. 
Iz Edesse bi poslan u Carigrad, kamo dođoše i Koriun i Leondes, 
da predobiju cara Teodozija za pomoć protiv Perzijanaca. Vri- 
jeme u Carigradu upotrijebi Eznik također za rad. Prevodio je 
grčke svete oce i kupio oko sebe znanja željne Armence, 
te ih učio novom književnom jeziku. Tu osta sve do efe- 
škog sabora god. 431. Eznik donese spise efeškog sabora sa 
svoja dva druga Koriunom i Leondesom Sahaku i Mezropu. 
U domovini je Eznik radio na ispravljanju armenskog sv. Fisma 
prema jednom dobrom kodeksu, što ga je sam iz Carigrada 
donesao. Kasnije je postao biskupom u Bagrevandu, te je pri- 
bivao sinodi Aštišatu god. 449. Glavno Eznikovo djelo nepro- 
lazne vrijednosti za cijelu crkvu je »Confutatio sectarum« 
(Jeghz Aghandotz) u 4 knjige. Pod imenom »sekta« dolaze ne 
kršćanska krivovjerja, nego razne tilozofske zablude poganske. 
Eznik pobija teoriju o vječnosti materije, perzijsku religiju, 


** Sr, Msgr Asgian: »I Padri Trađuttori« u radnji »La Se Sede e la 
Nazione armena«, Bessarione, Roma 1899. V. str. 474 ss. 

"Sr. V. H'mpel: »Eznik, Bischof von Bagrewand« u J. Hergen- 
rčther — Fr. Kaulen >Kichenlexikon«, Freiburg i. B. 1886. 4. str. 1168. 


478 Msgr. Dr. Kamilo Dočkal : 


razne filozofske sisteme grčke i gnosticizam Marcionov. Eznik 
stoji kao apologet u velikoj slavi, jer je prvi i jedini u kršćan- 
skoj drevnosti, koji je bez predšasnika ovako sistematski na- 
pisao jedno apologetsko djelo." 

2. Moses iz Chorene, najslavniji armenski pisac 5. 
stoljeća, nećak sv. Mezropa po sestri, zvan »Grammaticus«. On 
je imao vrlo veliku naobrazbu. Iza sinode u Aštišatu poslaše ga 
Sahak i Mezrop na nauke, najprije u Rim, a onda u Atenu, 
Aleksandriju i Carigrad. Vrativši se iz inozemstva posta divno 
oruđe za vjerski i književni pokret mlade armenske crkve. 
Postao je biskupom u Bagrevandu. Mosesu iz Chorene pripisuju 
se tri velika djela: »Povijest Armenije«, »Geografija« i »Re- 
torika«. Povijest Mosesova pisana je u patetskom stilu. Svrha 
mu je bila da proslavi poglavito tri plemićke armenske poro- 
dice kamsarjsku, manikunijsku i bagratunijsku. Prva knjiga i 
veći dio druge imade za podlogu epske priče armenskog i per- 
zijskog naroda. Geografija je izvadak iz »Sveopće horografije« 
Aleksandrinca Pappos-a. Retorika, armenski »Petkh« (Chrie) 
rađena je na djelu »Progymnasmata« od Aphthonija i Theona. 
Armenski pisci pripisuju Mosesu prijevod djela Židova Phi- 
lona, sv, Gregorija Nazijanškog i Gregorija Niškog, kronike 
Eusebijeve i biografije Aleksandra Velikoga.'" 

Prema Msgru Asgianu spjevao je Moses mnoge crkvene 
himne neuporedive slatkoće, kojima se do danas služi armenska 
crkva. Njegovi su himni u cijeloj božićnoj oktavi, te kantici o 
Uskrsnuću Gospodnjem, koji se u 8 muzičkih tonova pjevaju od 
druge ferije uskrsne do Duhova. Njegove homilije za svetko- 
vine Gospodnje i svetačke tako su krasne i tako slavne, da se 
dosada čitaju i u crkvama sjedinjenih i u crkvama nesjedinjenih 
Armenaca. U tim se homilijama priznaje primat nasljednika 
sv. Petra, (Nastavit će se) 

** Djelo je u armenskom jeziku više puta štampano: u Smirni 1761, 
Mlecima 1826. Carigradu 1879. Francuski prijevod, makar i slabiji, izdao 
je Le Vaillant de Florival u Parizu 1853. Dobre njemačke prijevode 
izdaše J. M. Schmidt: Das Wardaper Eznik von Kolb Wider die Sekten, 
Wien 1900. i S. Weber: Ausgewšhlte Schriften der armenischen Kirchen- 
všter, Miinchen 1927. 

%* Sr, Vetter: »Moses von Chorćn« u J. Hergenrčther — Fr. Kaulen: 
>Kirchenlexikon« Freiburg i. Br. 1893. 8. str. 1955—1963. Ovdje se obra- 
đuje i pitanje o identitetu biskupa i pisca Mosesa iz Chorene 5. stoljeća 
i eventualno nešto kasnijeg Pseudo-Mosesa, pisca navedenih triju djela. 
Ako se i dopusti raznolikost ovih osoba, nije uzdrmana historička važ- 


nost samih djela. 
** Sr. Msgr Asgian, op. cit. str. 476. 


Recenzije. “495 


Primjere je razvrstao prema rasporedu katekizamskih pitanja. Time 
je uporaba primjera vanredno olakšana. Kateheta odnosno propovjednik 
pogleda u kazalo i odmah nađe primjere sa odgovarajuću katekizamsku 
građu, koju kani obrađivati. Pisac se držao načela: ne unositi u knjigu 
umjesto stvorenih, nezajamčenih i sumnjivih primjera. Mladi su ljudi 
puni skepse. Zato bi ovakvi primjeri bili više na štetu nego na korist 
svetoj stvari. Kod primjera treba navoditi točne podatke. I vrijeme. I 
mjesto. I imena. Ili bar auktoritet: koji uglednu osobu odnosno časopis, 
koji jamči za istinitost primjera. 

Već letimični pregled zbirke daje dokaz auktorova ozbiljnoga i so- 
lidnoga rada. A praktična će uporaba zbirke još više pokazati, kako je 
ona dragocjena i neprocjenjiva somoć kod duhovnih pouka i nagovora 
svih vrsti, a napose kod tumačenja kršćanskih istina u školi i na pro- 
povijedaonici, Plodovi će u praksi biti skupljaču najbolja nagrada za 
sav trud i silno vrijeme, što ga je uložio u ovo uistinu rijetko djelo. 

Dr. J. Penić. 


Dragutin Nežić, Povijest župa i crkvi jastrebarskoga dekanata. 
Uspomena na Euharistijski kongres u Jastrebarskom 12. i 13. VIII. 1939. 
Zagreb 1939, sir_58. Cijena 3.— dinara, 

Sretna je uistinu bila misao, da se prigodom Euhar. kongresa izda 
knjižica, koja prikazuje povijest župa, crkvi i kapela jastrebarskog 
crkvenog kotara — dakle onih svetih mjesta, gdje se već stoljećima 
Krist žrtvuje svome nebeskom Ocu pod prilikama kruha i vina. Što se 
općenito muže kazati o Hrvatima, to posebno vrijedi za ovaj pobožni 
kraj: naš narod drage volje gradi crkve i kapele, za njih mnogo žrtvuje, 
njima se ponosi, rado sluša pripovijedanje o njihovom postanku i drev- 
noj prošlosti. 

I ako je Nežićeva knjižica malenoga formata, sitan je tisak omo- 
Kućio, te je u njoj prikazana ukratko povijest 12 župa i župskih crkvi 
pa oko 25 kapela. Tekstu su dodane slike, iz kojih se vidi vanjski oblik 
crkvi i kapela te narodna nošnja. 

Sabirući marljivo podatke poslužio se pisac ne samo štampanim 
knjigama i izvorima nego ponajviše neobjelodanjenom građom iz Nad- 
biskupskoga i župskih arhiva. Izvori i literatura spominju se na kraju 
knjige. 

Radnja je lijepo zamišljena, ali rađena na brzu ruku i u vrlo teš- 
kim ličnim prilikama pisca, koji zbog prezaposlenosti u zvanju nije 
dospio kroz više dana zadržati se u pojedinoj župi i pomno razgledati 
sve njezine znamenitosti. Tako je izostao prikaz vanjštine i unutraš- 
njosti crkvi obzirom na njihovu umjetničku stranu, zaokružena slika 
(sinteza) pojedine župe i cijeloga kraja, a jezik nije sasvim dotjeran. 

J. Butorac. 

